هێزەکانی عێراق پێنج سەرکردەی داعش ده‌ستگیرده‌كه‌ن لە ئۆپەراسیۆنێكدا لە سوریا\nلە ئۆپەراسیۆنێکدا لەودیوی سنوورەوە، هێزەکانی عێراق پێنج سەرکردەی باڵای داعشیان دەستگیرکرد کە پێشتر لە هێرشەکانی سەر موسڵ و ئەنباردا دەستیان هەبووە.\nهێزەکانی عێراق لەسەر سنووری سوریا دامەزراون، 4 تشرینی دووەمی 2017، دوای ئەوەی شارۆچکەی قائیمی سه‌ر سنووریان لەده‌ست داعش سه‌نده‌وه رۆژێك بەر لەوە. هێزەکانی عێراق لە چەند هەفتەی رابردوودا دوای چەکدارانی داعش کەوتوون تا ناو سوریا. [ئەحمەد روبەیعی/ئاژانسی فرانس پرێس]\nفەرماندەیی ئۆپەراسیۆنە هاوبەشەکانی عێراق هەینی (11 ئایار) رایگه‌یاند كه هێزەکانی عێراق پێنج سەرکردەی باڵای "دەولەتی ئیسلامی" (داعش)یان ده‌ستگیركردووه لەکاتی ئۆپەراسیۆنێکی ئەودیوی سنووردا لە سوریا.\nوتەبێژی فەرماندەییەکە ،عەمید یەحیا رەسوڵ، وتی: "بەجێبەجێکردنی فەرمانی سەره‌كوەزیرانی عێراق حەیدەر عەبادی و بەهاوکاری دەزگای هەواڵگریی عێراق، ئۆپەراسیۆنێکی گەورە و به‌وریایی پلانبۆکراو ئەنجامدرا."\nوتی پێنج سەرکردەی داعش کە بەشدارییانکردبوو لە هێرشەکانی سەر ئەنبار و موسڵدا، لەلایەن هێزەکانی عێراقەوە گیران لەکاتی هەڵمەتەکەی ئەودیوی سنووردا.\nرەسوڵ وتی لەناویاندا سەدام عومەر یەحیا جەمال هەیە، کە ناسراوە بە ئەبو روقەیە ئەنساڕی و لەهەمانکاتدا بەرپرسی بەناو ویلایەتی فورات و فەرماندەیەکی زەمینیی لیوای شەرقیە بووە.\nسکرینشۆتی ڤیدیۆیەك بنکەیەکی "دەوڵەتی ئیسلامی" (داعش) نیشاندەدات کە لەلایەن فڕۆکەیەکی عێراقەوە کرایە ئامانج له 19 نیسان. [خاوەنی وێنە: بنکەی زانیاری ئەمنی عێراقی]\nوتی محەمەد حسێن حەزەر، ناسراو بە "ئەبو سەیف ئەلشعەیتی"، ئەمیری بەناو بەشی مەیادین بووە و ئەوی تریان عەبدول ئاشور زەوابت، کە بە نازناوی ئەبو عەبدول حەقی عێراقی کاریکردووە، ئەمیری فیرقەی فەتح بووە.\nعومەر شەهاب حەمەد کەربەلاییش ناسراو بە ئەبو حافز کەربەلایی، ئەمیری هەواڵگریی ویلایەتی فورات و ئەندامی باڵای بەشی مەیادین بووە.\nهەروەها ئیسماعیل عەلوان سەلمان عیسەوی، ناسراو بە ئەبو زه‌ید عێراقی، یاریدەدەری ئەبو بەکر بەغدادی بووە و سەرۆکی کۆمیتەی وردبوونەوەش بووه لە بەرنامەی قوتابخانەکان لە ناوچەکانی ژێردەستی داعشدا.\n'زانیاریی هه‌واڵگریی ورد'\nرەسوڵ وتی: "ئەوان لەسەر خاکی سوریا گیران لەنزیك سنووری عێراق لە ئۆپەراسیۆنێكی به‌وریایی پلانبۆکراودا به‌پشتبه‌ستن به زانیاریە هەواڵگریەکان."\nوتی: "ئه‌و لێپێچینەوانه‌ی لەگەڵیان کراوە زانیاری وردیان به‌ده‌سته‌وه‌داوه به پشتبه‌ستن پێی هێرشێكی ئاسمانی ئەنجامدرا کە بەناو کۆمسیۆنی جەنگی داعشی کردە ئامانج و نزیکەی 40 سەرکردەی باڵای داعشی کوشت."\nلەناویاندا عومەر عابد حەمەد فەهداوی، ناسراو بە ئەبو تاریق فەهداوی هەبوو، کە ئەمیر بووە لە کۆمسیۆنی جەنگ؛ ئەبو وەلید سیناوی، والیی فەرمانڕەواکانی شام بووە، ئەبو ئیسلام کوردی، سەرۆکی ئەمنیی شام بووە، هەروەها ئەحمەد یەحیا زەیدان، ناسراو بە ئەبو حەسەن عەسکەری، کە ئەمیرێکی سەربازیی ویلایەتی فورات بووە.\nفەرماندەیی ئۆپەراسیۆنە هاوبەشەکانی عێراق لەم چەند هەفتەیەی دوایدا دوای چەکدارانی داعش کەوتوون لەناو سوریادا، ئەمەش لەکاتێکدایە دەزگاکانی ئاسایش ئەمنیەتی سەر سنوورەکانی هەردوو وڵاتیان توندترکردووە بۆئەوەی رێگربن لە دزەکردن.\nفڕۆکە جەنگییەکانی F-16 ی سەربە هێزە ئاسمانیەکانی عێراق 19 نیسان چەند بنکەیەکی داعشیان خاپورکرد لەودیو سنوور و 36 چەکدار و فەرمانده‌ی گروپەکەیان کوشت.\nهێزەکانی عێراق هه‌وڵه ئه‌منییه‌كانیان چڕتركردۆته‌وه بەدرێژایی ناوچە سنووریەکەی نێوان سوریا و عێراق بۆ رێگرتن لە دزەکردنی پاشماوەکانی داعش.\nچەند سەرکردەیەکی باڵای داعش کوژران لە موسڵ


کۆنفڕانسی کۆنگرەی ١٠ی مەڵبەندی ٣ی جنوبی حیزبی دێمۆکڕات ١٢/١٢/١٣٧٣، سەید ئەحمەد حوسێنی – PMNews\nبیرەوەری ٤٠، دید و بۆچونی کادرو پێشمەرگەکانی مەڵبەندی ٣ی جنوب.\n– کەماڵ سەفەری\n– ئەبوایە ….. بهاتایە بۆ کۆنفڕانس باسی خۆی بکردایە، ئەگەر بەڕێوە بەرە؟ بۆ ئۆرگانی خۆی تەحریم دەکات؟ دەبێ ئێمە کۆنفڕانسی خۆمان بگرین.\n– حەمەنەزیف ئیبراهیمی\n– بەرپرس و ئەندامانی مەڵبەند بۆ چی بۆ سەرەخۆشی بەشداریان کرد بەڵام ئێستە کە کۆنفڕانسی مەڵبەندبەڕێوە ئەچێ بەشداری ناکەن، بۆچی مەڵبەند تەعتیل دەکەن حازرین کۆنفڕانس بگرین.\n– چەند کەس هاتون لە موحیتی دەفتەرەوە ……. وتویانە کۆنفڕانسی دەفتەری سیاسی نامەشروعە، تەبلیغی خراپیان کردوە، کاک ….. نامە ئیمزاکراوەکەی داوە بە من خوێندمەوە، پێشنیار دەکەین کە کۆنگرەی دە بە ناوی کاک دوکتور سەعید نێودێر بکرێت، ڕەخنە لە بەرپرسان کە جەوی ناسالم زۆر لە نێو کادر و پێشمەرگەدا بڵاو ئەکەنەوە، ڕەخنە لە کاک ….. لە کۆنفڕانسی پێشمەرگەدا باسی جێگری سکرتێری حیزب مامۆستا حەسەنزادەیان کردوە بە خراپە، بۆ چەواشە کردنی کادر و پێشمەرگە مەسەلەی (ڕ.ش) یان داوەتە پاڵ کادر و پێشمەرگە کە ئێمە ئەو بوختانە ڕەد ئەکەینەوە، …… حازر بوو بمێنێتەوە بەڵام مەڵبەند وەری نەگرتەوە، تەشکیلاتی دەرەوەی وڵات بەهێزتر بکەین، نەفەراتی بە کەڵک وەربگرین، حیزب بۆ پێکهێنانی بەرە هەوڵ بدات، ئەهەمیەت دان بە ئاموزش لازمە ئاڵ و گۆڕەکان سەریعن.\n– باوا شامرادی\n– شەڕی موسەلەحانە بەردەوام بێ، داوا ئەکەم نەخۆشی مەڵبەند چارەسەر بکەن، لە چونەوەی پێشمەرگە بۆ ئێران بەرگری بکەن، ئاموزش لە هەموو سەتحێک دا هەبێ، ،مەڵبەند تەوهینی پێکردوم پێیان وتوم…..، نەقڵی ….بە دروست نازانم، مەڵبەند دەبێ تەقویەت بکرێ.\n– یونس محەمەد پوور\n– کۆنگرە ناوی کۆنگرەی کاک دوکتور سەعید بێ، چەند کادرێک کەوتونەتە تەبلیغاتی ناسالم، تابلیغاتیان کردوە کە گوایە من (ڕ.ش)م، ئەگەر وایە بۆ چی ساڵێکە مەسئولیەتی نیزامیم پێدراوە، موشکلەی مەڵبەند بە خۆی مەربوتە، بۆ چی بەرچەسپی جنوب و ناوەندیی و … لێ دەدرێ.\n– مەنسور نوری\n– مەڵبەند بەرپرسی نیە، لە موقابڵ موشکلات دا برادەران حازر نەبوون بێن لە کۆمیتەی هەورامان کار بکەن، هەورامان فرۆشراوە، قەرار داد ئیمزا کراوە کە پێشمەرگە نەگەڕێتەوە بۆ ناوچە، بە من وتراە ….. بەڵام ڕاست نیە، تەشویق و تەنبێ کراوە بەلام ڕای ناگەیەنن.\n– عوسمان ئەمینی.\n– بە چەند تێبینی خەتە گشتیەکانی سیاسەتی حیزب تەئید دەکەم، دەبێ لە گەڵ موجاهیدین ڕابیتە بگرین، بە پێچەوانەی کۆمیتەی ئامادە کردنی کۆنگرە ئەندامی مەڵبەند نەقڵ کراوە، ئەبوایە لە جیاتی …. بهاتایەتە کۆنفڕانسی ئێمە، وەختێک ……. پێکەوە یەک فکرن بڕیارەکەشیان مانای نیە تەرکیبی کۆمیتەی ئامادە کردن بۆ مەڵبەندەکانی جنوب باش نەبوو، بۆشاییەکی گەورە لە حیزب دا هەیە ،کاتی کاک دوکتور قاسملو لە ژیان دا بوو نەی دەهێشت شتی وا هەبێ، بەڵام ئێستا وانیە هەیئەتی هەڵبژاردن شتێکی باش نیە، موخالفی هەر چەشنە لیستەیەکم، دیموکراسی نێوخۆیی زۆر زەعیفە، بۆ بڕێ کەس هێندێک دیموکراسی تایبەت تەعەلوق دەگرێ هێندێک کەس کە دەنگیان نەهێناوەتەوە بەیاننامەیان بڵاو کردۆتەوە کە غەیری ئوسولی بوە، کاک ….. ئاگادار بووە هەقی چیە کاری وا دەکات، شێوەی کاری حیزبی غەڵەتە بوەتە پاڵ پێوەنان و دەر کردن، سازماندەهی حیزب گۆڕانکاری لازمە وەک شتێکی ڕاکتی لێهاتووە، دەفتەری سیاسی حیزب کەمتر شەخسیەت بە کۆمیتەی ناوەندی دەدات، لە بەر خاتری ڕفاقەتی کاک … و کاک ….. بۆتە هۆی ئەوە دەسەڵاتێکی زۆر دراوە بە ….. هێندێک واقعیەتی مەوجود هەیە کە لە وەزعیەتی کوردستانی عێراق هاتە پێش نەمان توانی بە شێوەی پێشو ئیدامەی خەباتی چەکداری بدەین. دەبێ فکر بکەینەوە دەبێ لە گەڵ رێبەرایەتی شۆرشگێڕ (ڕ.ش) دانیشین، موشکلەی مەڵبەندی سێ خەتای کۆمیتەی هەورامان و داڵاهۆ نیە، نێو خۆییە، کاک مستەفا شەڵماشی گەڕاوەتەوە بەڵام کاک …. وتویەتی وەک دۆست بمێنەوە.\n– باسی…. خۆری مەڵبەند لای دانیشتوانی کەلار کراوە بەرپرس ڕوونی بکاتەوە. خەتە گشتیەکان تەئید دەکەم با چەند ئەندامی کۆمیتەی ناوەندی لە دەرەوە بن لە باری دیپلۆماسیەوە زەعیفین، ئەهەمیەت دان بە ئاموزش شتێکی زەروریە، ئێمە دەست ڕەسییمان بە کتێب و شتی موتالعاتی کەمە، ئێستە زۆربەی وەخت بە بێكاری تێپەڕ دەکەین، فکرێک بۆ پیر و پەککەوتووەکان بکەنەوە، کلاسی سیاسی بۆ کادرەکانیش هەبێ سەڵاحیەتی کادری سیاسی لک دیاری بکرێ.\n– مەجید نەجەفی\n– حەوت ڕۆژ پێشتر خۆ ناساندن بۆ خۆکاندید کردن کارێکی خراپە شتێکی نادیموکراتیکە، خەتە گشتیەکان تەئید دەکەم، حیزب لە هێزە سیاسیەکان نزیک بێتەوە، خەڵک لە شۆڕش دا بەشێوەی جیدی بەشداری ناکەن، ئێمە لە باری کەیفییەتەوە زەعیفین، خەڵک لە شار دەتوانێ پاسدار بکوژێ بەڵام نایکەن بوینەتە فیلم، تماشامان ئەکەن ڕاگرتنی ئەم نیروە لازمە، تماشای موجاهیدین بکەن سازماندەهی ڕێک و پێک دانانی وەزیر و وەکیل مۆرەی تایبەتی، هەموو مۆرەکانی خۆی دادەنێ لە سوڕەتێکدا ئێمە کەسمان نیە، بۆیە لازمە ئەهەمیەت بە ئاموزش بدەین، لە هەموو بوارێک دا ئاموزشی ئیداری، سیاسی و زۆر شتی دیکە، کاتیک کاک دوکتور قاسملو و کاک دوکتور سەعید مابوون ڕەهبەری قەوی بوو، بەڵام ئێستا زەعیفین با ڕەهبەری حیزب زیاتر بن و زیاتر پەروەردە بکەین، لە حیزبی ئێمەدا تەنیا نەفەرێک دەنێرن بۆ خاریج، موبارزە و حیزبایەتی لێک جیاواز بکرێ، موبارزە بکرێت و شەڕی موسەلەحانە بکەین لە بەڕیوە بردنی ئورگان دا مودیریەت موهمیە کە لێرە نیە.\n– حەمە عەزیز قادری\n– ئەو جەرەیاناتەی موحیتی دەفتەر تەئسیری خراپی بووە، ئیعتبارمان لای یەکتر نەماوە.\n– تایر کەسیلی\n– خەتە ئەسلیەکان تەئید ئەکەم مەسەلەی جنوب و ناوەند کاک.. . و کاک.. لێرە دروستیان کرد.\n– غەفور غەفاری (سەوزە)\n– بە پشتیوانی تیمەکانی سیاسی نیزامی مەڵبەندی سێ ئاوای لێهات، لە تەریقی … نفوز کراوەتە مەڵبەندی سێ، بە سەید ئەحمەد حسەینی وتراوە کە …. مەشکوکە لە مەڵبەندی یەک. سوسیالیزمی دیموکراتیک بکرێ بە عەداڵەتی ئیجتماعی، سکرتێری حیزب ساڵی جارێک سەردانی بنکەکانی حیزب بکات، وەزعی ماڵی بنەماڵەکان لە گەڵ وەزعی دەرمانی خراپە.\n– کۆمیتەی هەورامان کێشەکانی زۆر گەورە کراوەتەوە ئەهەمیەتی پێ نەدراوە بەڵام کاک …. نەچوەتەوە، سوئی ئیستفادە لە ئەموالی حیزبی دەکرێ، بەڵام سزا نادرێ، وەک مەسەلەی …. زۆر کەس هەن لە ڕەهبەری حیزب دا هەق کوژی دەکەن.\n– لە کۆتایی کاری کۆنفڕانس دا دا ئەم چوار کەسە وەک نوێنەری مەڵبەندی سێ بۆ کۆنگرە هەڵبژێردران\n– تایر کەسیلی – کەماڵ سەفەری-ئەڕشەد ڕەزایی- عوسمان ئەمینی\nلە بەشی داھاتو ئەچینە سەر کۆنفڕانسی کۆمیتەی شارستانی بانە.


با سیاسەت بگەڕێنینەوە بۆ مانا ڕاستەقینەكەی | ئاژانس\nHome بیروڕا با سیاسەت بگەڕێنینەوە بۆ مانا ڕاستەقینەكەی\nفەرید دڵشاد محەمەد\nسیاسەت یەكێكە لەو كایە گرنگانەی كە جیهانی بە خۆیەوە سەرقاڵ كردووە و بووه‌تە پێویستییەكی ڕۆژانە، لە ڕۆژگاری ئەمڕۆدا و بەتایبەت لە كۆمەڵگەی كوردیدا كاتێك وشەی سیاسەت دەبیسترێت هەموان بیریان بۆ درۆ و شەڕ و فێڵ و حزب و تۆقاندن دەڕوات، بەڵام لە ڕاستیدا سیاسەت پێویستییەكی هەمیشەیی مرڤایەتییە.\nلە هەرێمی كوردستان سیاسەت لە قەیرانێكی قووڵدایە و بە ئاشكرا ناسنامەی خۆی لە دەست داوە، ئەگەر مێژووی مرۆڤایەتی پڕ بێت لە ململانێ و جەنگ و ناسەقامگیری، ئەوا ئەو ڕووداوانە جگە لە دووركەوتنەوە لە مانا ڕاستەقینەكەی سیاسەت هیچی تر نییە.\nراستییەكی حاشاهەڵنەگرە و لەم هەرێمەی ئێمەدا سیاسەت وەك ״زانست״ پراكتیك نەكراوە، بەداخەوە كاتێك باس دەكرێت لایەنە فكری و زانستییەكەی فەرامۆش دەكرێت و یەكسەر خەڵكی بیریان بۆ درۆكردن دەڕوات، بەڵام لە ڕاستیدا هەر شتێك زانست بێت نابێت پێی بوترێت درۆ، ئەوەش ئەركی سیاسییە ئەكادیمییەكانە بە توندی وەڵامی ئەو كەسانە بدەنەوە كە سیاسەت بە درۆ وەسف دەكەن.\nدەبێت ئەوە بزانین كۆمەڵگە بەبێ سیاسەت بەڕێوە نابرێت، سیاسەتیش لە پەیوەندیدا بە كۆمەڵگەوە، بەبێ دابەشكردنی بەرژەوەندییەكان بەسەر كۆمەڵانی خەڵكدا، سیاسەت هەر شتێكی تر بێت، سیاسەت نییە، هەروەك ״فرێدریك هیگڵ״ی فەیلەسووفی ئەڵمانی، دەڵێت: سیاسەت بۆ ڕێكخستنی و چارەسەركردنی ناكۆكی و ململانێكانی كۆمەڵگەیە.\nئەوەی وا بیر بكاتەوە ئەو جووڵەیەی لە هەرێمی كوردستان هەیە سیاسەتە كەوتووه‌تە هەڵەیەكی گەورەوە، فێڵكردن لە هاووڵاتییان و درۆكردن، سیاسەت نییە، ئەوەش پێچەوانەی ئەو وتەیەی ״برۆنیتۆ لاتینی״یە كە لە فەرهەنگەكەیدا بە ناونیشانی ״هەموو شتەكان״ دەڵێت: سیاسەت ״پۆڵەتیك״ بریتییە لە فەرمانڕەوایكردنی شارەكان و هونەری ڕاست بەڕێوەبردنی وڵات.\nئەگەر زۆرینەی خەڵك بڕوای بەوە بێت سیاسەت فێڵ و درۆیە، ئەوە واتای ئەوە نییە قسەكەیان ڕاستە و لە سیاسەت گەیشتوون، بە پێچەوانەوە ئەوە بەدحاڵیبوونە لە خودی چەمكەكە، كاتێك توانرا سیاسەت وەك خۆی كاری پێ بكرێت، ئەوكاتە هێندە هاووڵاتییانی هەرێم لە سیاسەت بێزار نابن، كاتێكیش وەك خۆی كرا، سیاسەت دەبێتە داینەمۆی دونیایەكی باشتر لەم دونیایەی ئێستا، هەر وەك چۆن وڵاتانی خۆرئاوا سیاسەتی ئیدارەدانی سەركەوتوو پیادە دەكەن و بوونەتە وڵاتانێكی پێشكەوتوو.\nلێرەوە دەردەكەوێت هاووڵاتییان ناتوانن سیاسەت فەرامۆش بكەن، بۆیە سیاسییە ئەكادیمییەكان دەبێت لە ڕووبەڕووبوونەوەیەكی بەردەوامدا بن بۆ ئەوەی سەرلەنوێ مانای ڕاستەقینە بە سیاسەت ببەخشنەوە و هەوڵ بدەن ئەو زانستە وا ڕوون بكەنەوە كە شوێنی فێڵ و تەڵەكەی ئەوانە بگرێتەوە لە پێناو بەرژەوەندیی كەسی خۆیاندا سیاسەت بەكار دەهێنن.\nسیاسەت لە كۆمەڵگای كوردی ڕوویەكی زۆر سەیری وەرگرتووە، بە شێوەیەك هیچ مانایەكی زانستی سیاسیی لێ بەدی ناكرێ، زانستی سیاسەتیش وەك هەر زانستێكی تر بۆ باشتركردنی ژیانی مرۆڤایەتییە نەوەك تێكدانی، بەڵام لە هەرێمی كوردستان ئەوەندە بۆ تێكدان و ناشیرینكردنی خودی ئەو زانستەیە بۆ باشتركردنی تاكی كورد نییە.\n״هارۆلد لاسكی״ بەریتانی كە یەكێكە لە بیریارانی سەدەی بیستەم و خاوەنی چەندین كتێبە لە بواری سیاسەت لە یەكێك لە كتێبەكانی بە ناوی ״بنەماكانی زانستی سیاسی״ دەڵێت، سیاسەت واتا ״چی بە دەست دەهێنیت، كەی بە دەستی دەهێنیت، چۆن بە دەستی دەهێنیت، بۆچی بە دەستی دەهێنیت״ ئەمەش ئەوە دەردەخات كە هێشتا كۆمەڵگەی كوردی وەڵامی ئەو پرسیارانەی هارۆڵدی بۆ ڕوون نەكراوەتەوە.\nئەو كێشەیەش كە تاكی كورد پێوەی دەناڵێنێت، ״ناهۆشیاریی سیاسی״یە كە وای كردووە بە هەڵە بیر لە سیاسەت بكاتەوە، ئەو بیركردنەوەیەش دەگەڕێتەوە بۆ دەسەڵاتدارانی كورد چونكە ئەو سیستمەی كە دەسەڵات بە نەفامی پەیڕەوی دەكات خەڵكی وا لێ كردووە بڵێن: سیاسەت درۆیە لەبەر ئەوەی بووه‌تە هۆی تێكدانی شیرازەی كۆمەڵگا.\nلە ڕوانگەی ״ماكس ڤێبەر״ی كۆمەڵناسی ئەڵمانییشەوە سیاسەت ״پیشەیە״ بە جۆرێك خەڵكانێك دەركەوتوون وەك پیشەوەری سیاسی، بەم شێوەیەش سیاسییە پیشەوەرەكان لە لایەك دەتوانن وەك پیشە بە سیاسەت بژین و لە هەمان كاتیشدا بۆ سیاسەت بژین، بەڵام لێرە سیاسەت نەك هەر نەبووە بە پیشە، بەڵكو لە دۆخێكی پێنەگەیشتووی حزبایەتیدا ماوەتەوە كە مۆركی بنەماڵەیی وەرگرتووە و بووە بە سەرچاوەیەك بۆ كەڵەكەكردنی سامان، هەركاتێكیش سیاسەت نەیتوانی بەر به بەرژەوەندیی گرووپەكان بگرێت، ئەوا دەگۆڕێت بۆ شەڕ و ئاژاوە.\nبە پێچەوانەشەوە ناكرێت كە سیاسەت ناوی هێنرا یەكسەر بیرمان لای كردەوەی ناشرین و درۆ بێت، بەڵكو سیاسەت لە زۆر كاتدا مانای جوانی هەیە هەروەك زۆر لە شارەزایان هاوڕان لەسەر ئەوەی كە دەربڕینی جوانی سیاسەت بریتییە لە جوانیی سیستمە سیاسییەكەی، پێشیان وایە تۆ ناتوانی لە سیاسەت تێ بگەی بێ تێگەیشتن لە جوانیی سیاسەت.\nشەڕی زۆر كەس ئەوەیە، سیاسەت بە مانا ڕاستەقینەكەی خۆی، بگەڕێتەوە شوێنی خۆی، تا لە دەست كۆمەڵێك بكەری نادرووستی دوور لە سیاسەت وەربگیرێتەوە، ئەوەش بە پلەی یەك ئەركی ئەكادیمییە سیاسییەكانە، خەمی ئەو خەڵكە بڕەوێننەوە كە بەردەوام ناڕازین لە سیاسەت و دەڵێن: با بیر لە بابەتێكی تر بكەینەوە.\nتا ڕادەیەكی باش بۆمان ڕوون بووەوه و گەیشتینە ئەوەی كە سیاسەت زانستێكە دەشێ لە نووسینێكدا باسی ئەو زانستە بكەین، گرنگیشە تاكی گۆمەڵگە بەشێكی باشی بەشداری لە سیاسەت هەبێ، بۆشمان ڕوون بووەوە كە سیاسەت گوزارشتە لە كاری باش بۆ گەل لە بەڕێوەبردنی وڵاتدا.\nلە كۆتاییدا ئەو ڕاستییە دەخرێتە ڕوو كە ״درۆ״ بەشێك نییە لە سیستمی سیاسی، بەڵكو درۆ كاری بەشێك لە سیاسییەكانە كە بۆ شەرعییەتدان بە كارێكی ناڕەوا و بەدەستهێنانی بەرژەوەندی و ڕازیكردنی هاووڵاتییان، هەندێك جار لە لایەن سیاسییەكانەوە پەنای بۆ ده‌برێت.


پەیامی سەرۆكی هەرێمی كوردستان بەبۆنەی نەورۆز و سەری ساڵی كوردی\nبەبۆنەی جەژنی نەورۆز و سەری ساڵی كوردییەوە گەرمترین پیرۆزبایی خۆم ئاڕاستەی هاووڵاتیانی هەرێمی كوردستان و هەموو كوردانى ناوەوە و دەرەوەی وڵات و هەموو پێكهاتە نەتەوەیی و ئایینییەكانی كوردستان دەكەم. هیوای ساڵێكی خۆش و پڕ لە بەرەكەت و بەختەوەری بۆ هەموو لایەك دەخوازم.\nمانگى ئازار مانگى سەركەوتن و خۆشی و ئێش و نەهامەتییەكانی گەلی كوردستان بووە. لەگەڵئەوەیشدا ئازار و نەورۆز بۆ گەلەكەمان هێمای تێكشكاندنی زوڵم و دەركەوتنی ڕووناكی و ژیانەوە دەدات و ئەوەیش بەو مانایە دێت كە قوربانیدان و خەبات ئەنجام و بەرهەمی دەبێت.\nخۆڕاگری و قوربانیدانی بێ هەژماری گەلی كوردستان لە قۆناغە سەختەكانی خەباتدا هەر لە بەرگریكردن لە مان و ناسنامەییەوە بگرە هەتا تێكشكاندنی تیرۆریستانی داعش دەبێ ئەنجامی هەبێت و پێویستە ئەو خەبات و دەستكەوتانە یەك هەنگاویش بەرەو پاشەوە نەڕوات و دەبێ گەلی كوردستان بگاتە سەروەریی خۆی و خاوەن بڕیار و چارەنووس و ژیانی خۆی بێت. هەر ئەوەیشە باشترین وەڵام و باڵاترین وەفا بۆ خوێنی شەهیدان و قوربانیدانی گەل.\nئەو قوربانییەی گەلی كوردستان داویەتی و ئەو فەرهەنگە بەرزەی لە پێكەوەژیان و لێبوردەییدا هەیەتی و ئەو قارەمانێتییەی پێشمەرگە تۆماری كردووە، لەچاوی جیهانیاندا شاراوە نییە و ئێستا جیهان شانازی بە گەلی كوردستان و پێشمەرگە دەكات.\nلەم بۆنەیەدا داوا لە خەڵكی سەربەرزی كوردستان دەكەم ئومێدیان بەهێز بێت چونكە بە دڵنیاییەوە خۆڕاگرییەكەیان بەرهەمی دەبێت. داوا دەكەم لە بەرانبەر هەر هەوڵ و دەنگێكدا خۆڕاگر بن كە بیەوێ بڕوابەخۆبوونیان لێ بستێنێتەوە و پاشكۆیی بچەسپێنێت. نەورۆز لە خانەوادەی سەربەرزی شەهیدان و هەموو پێشمەرگە قارەمانەكان پیرۆز دەكەم.\n20ـی 3ـی 2017\nSOURCE:: KRP PAGE HIT:: 528


Monday, 12.30.2019, 18:15\nسەخیفترین یا بێ ئەرزشترین بەرنامەی کێبڕکێ و پرسیار، لە مێژوودا لە کەناڵێکی لۆکاڵی سەر بە پارتی دیموکراتی کوردستانە.\nهەژار موکریانی لە باسی خاوەن بروانامەکانی کورد کە ساڵانی شەستەکان و حەفتاکاندا لە ڕووسیا گەڕاونەتەوە و بوون بە زانا و دکتۆر ئەڵێ:\nئەوەی لێیانەوە فێر بووم ئەوە بوو، زانیم شتێک کە ئەیزانن و فێری بوون ئەوەیە کە نەزانینە...!\nئاوەها باسی ئەو سەردەمەمان بۆ دەگێڕێتەوه.\nئەڵێ: شەوێک میوانی" پرۆفیسۆر بەکاییف " بووین، کە کوردێکی ئەرمەنستانە و مامۆستایە لە دانشگای زمانەکانی رۆژهەڵات. پرۆفیسۆر " قەناتی کوردیف" هاتبوو بۆ مۆسکۆ فەرهەنگی ڕووسی-کوردی چاپ بکات. لەو دانیشتنەدا باسی دەردە دڵ و حاڵی پەرێشانی کورد دەکرا:\nبەکاییف گوتی: کچەکەی " گیو موکریانی " بە ناوی "کوردستان" هاتبوو لەسەر زمانی کوردی لێکۆڵینەوە بکات و بخوێنێ. . پێم خۆش بوو کە بە منیان سپارد.\nلێم پرسی: کچم لە کام زاراوەی کوردیدا دەتەوێ لێکلۆلێنەوە بکەی و دکتۆرا بستێنی؟\nکوردستان گیوموکریانی لە وەڵامدا وتی: لە زمانی مامم؛ حوسێن حوزنیدا\nهەر کە ئەمەی وت خۆم لەدەرس پێگوتنی کێشایەوه! چونکە نەمزانیبوو کە حوسێن حوزنی زمانێکی سەربەخۆی تایبەت بەخۆی هەبووە.\nگوتم: زۆر لەوانەی لە ڕووسیا دەرچوون و هاتوونەتەوە عێراق، ناویان دوکتۆرە و هیچ نازانن!\nبە کاییف گوتی: هەموو گوناهی ئەم قەناتی کوردیفەیه!\nکوردیف توڕە بوو: من بۆچی؟\nچەند جارم پێگوتی کەسێکی وەک نەسرین فەخری، مارف خەزنەدار و کاوس قەفتان بە ئاسانی و بەناوی تەعەسوبەوە کارنامە (بروانامە) یان مەدەیە؟ ئەوانە دەچنەوە لە کوردستان دەبنە مامۆستا، مێشکی هەزاران کوڕ و کچی کورد تێک دەدەن! هەر گوتت: ئاخر کوردن؛ چۆن دەریان نەچێنم؟!\nئاخر لەوانەیە هەر ئەم هۆکاری مامۆستا مامۆستایەش بووبێ، کە کاتی خۆی مەلا مستەفای بارزانی وا لێ کردبێت، کە هاوار بکات و بڵێ: قەبووڵمە پێم بڵێن " گەواد " و نەک بانگم بکەن "مامۆستا" !\nوەک باس دەکەن، جارێکیان مامۆستایەکی ئاینی ناودار سەردانی مەلا مستەفا دەکا و وەک ڕێزیک بۆ بارزانی پێی دەڵێت "جەنانبی مامۆستا" ، بەمە بارزانی زۆر تێکدەچێت و بەسەر مەلای داماودا دەشیڕێنێت! ئیتر بۆ دامرکاندنەوەی ڕق و هەڵچوونەکەی مەلا مستەفا، کەسیک لە مەجلیسەکەدا ڕوو دەکاتە مستەفا بارزانی و ئەڵێ: ئەزبەنی مەبەستی لە ناوهینانی مامۆستا بۆ من بوو نەک بۆ تۆ بەڵام کابرا لیی تێکچوو، ئەڵێن ئیتر بەمە مەلا مستەفا لە کابرا خۆش بووە. جا ئەم بەسەهاتەی مەلا مستەفا زۆر جار کابرایەک هەبوو ساڵانی حەفتاو هەشتاکان، ئەو سەردەمە ئیمە مناڵ بووین ئەویش ئەسپ و عارەبانەی هەبوو دەسوڕایەوە وابزانم نەوت یان سەوزە بوو دەیفرۆشت زۆر یادم نەماوە، ئیتر مناڵ بووین دوای عەرەبانەکی دەکەوتین و لە دواوە خۆمان پیادا هەڵدەواسی و هاوارمان دەکرد " دەمانگوت:\nحاجی بەغای نەدیوە"\nئیتر کابرا بەمە گڕی دەگرت و بە جنێوو قامچی وەشاندن دوامان دەکەوت. جا ئەم مەسەلەی بەکارهینانی ووشەی مامۆستایە بۆ بارزانی تا ڕادەیەک وەک کابرای عارەبانچی وابوو بەڵام ئەم چونکە سەرکردەی حزب بووە کەس نەیوێراوە بەمە تووڕەی بکا!\nئەو بەرنامەیەی کە لە سەرەوە باسم کرد. هەڵبەت بەرنامەیەک بە پارەی دزراوی میللەت و قووتی هەژاران لە هەولێری پایتەخت دەبرێت بە ڕێوە، وابزانم ناوی "بەرنامەی فرسەتە"\nمیوانەکەیان هەڵکەوت زاهیر مامۆستا و زانا و ئاوازدانەرە! لەگەڵ کچە گۆرانیبێژی بە ناوی دینە، کە هەر زوو زوو دەیگوت مامۆستا..مامۆستا؛ مەبەستی دیارە مامۆستاکەی هەڵکەوت زاهیر بوو...\nپرسیارکە بۆ خەڵاتی 10,000 دە هەزار دۆڵار ئامادە کرابوو، ئەو جۆرە پرسیارانەیە کە لە دایەنگا و باخچەی ساوایاندا بۆ مناڵان دادەنرێت تاکو مناڵان فێری وەڵامدانەوە و بیرکردنەوە ببن...\nپرسیار: ناوی ئامرازێکی گواستنەوەی گشتی؟\nوەڵام: "هەڵکەوت زاهیر": پاص!\nجمهوری دەوری مەنەسە: چەپڵە و دەستخۆشی\nپرسیاری دووهەم: ئەگەر شەو لە نەخۆشخانە بمینیتەوە جی لەگەڵ خۆت دەبەی؟\nوەڵام: جلی خەو!\nجمهور: چەپڵە و دەستخۆشی\nپرسیاری سێهەم: ناوی شتێک بڵێ کە دەفڕێ؟\nپرسیاری چوارهەم: چ شتێک لە ئاوێنەی ناو ئوتۆمبێل هەڵدەواسرێ؟\nپرسیاری پێنجەم: ناوی زاراوەیەکی زمانی کوردی بڵێ؟\nهەمان پرسیاریش بۆکچە گۆرانیبێژەکەش دووبارە کرایەوە!\nجا هەژار موکریانیەکی ترمان چۆن دەست بکەوێت ئەم نەهامەتی و داماویە و ڕاوڕووتەمان بە نەوەکانی داهاتوو بگەیەنێت کە مامۆستاکانمان لەسەردەمی شۆڕشی تەکنۆلۆجیایە بە چ پرسیار و وەڵامێکەوە خەڵات کراون!\nیا کێ دەبێتە قانع و بە هۆنراوەیەک باسی ئەم سەردەمی جەهالەتەی دەسەڵات و مییدیای کوردییان لە داهاتوودا بۆ بکاتە.\nقانعی شاعیر ئاوەها ئەویش باسی سەردەمەکەی خۆیان و جەهالەت و نەزانی ئەوساتانەمان بۆ دەکات:\nوا دراوسێ کەشفی مانگ و ڕۆژ ئەکەن، ئێمەش شوکور\nکاکە دەروێش وا خەریکە، کەشفی دۆڵەی نان ئەکا\nمامۆساکانمان ئەڵێن زۆر سوننەتە سواری بە کەر\nھەر کەسێ سواری بە فۆرد کا، خۆی شەریک شەیتان ئەکا\nئەو بە تەییارەی نەفاسە تەی ئەکا ڕێگەی وڵات\nئەم بە سواری کەر خەیاڵی سوریا و لوبنان ئەکا\nکافرە سەگبابەکان کەی سنعەتە تەلسز ئەکەن؟\nحەمدولیللا کوردی ئێمە قووڵینە و تەیمان ئەکا\nقانعا! بێ سوودە، یا شێخ دوژمنی پێشکەوتنە\nھۆش و بیر و یەکیەتی، دەردی وڵات دەرمان ئەکا


پاش ئەوەى دۆناڵد تڕەمپ ئامادەیی بۆ پرسى هاوبەش لەگەڵ ئێراندا دەربڕى تا ئاستى گەیشتن بە ڕێککەوتنی ئاشتى، نوێنەرى ئێران لەنەتەوە یەکگرتووەکان لەوەڵامدا ڕایگەیاند، تڕەمپ و دەوڵەتى ئەمریکا جێى باوەڕ نین و ئەو قسانەش ناتوانن خەڵک هەڵبخەڵەتێنن.\nمەجید تەخت ڕەوانچى، نوێنەری ئێران لە نەتەوە تەکگرتووەکان بە ئاژانسی ئێرناى ڕاگەیاند: ” تڕەمپ لەڕێگەى گەمارۆکانەوە فشارێکى زۆرى بۆ سەر خەڵکى ئێران هێناوە و لەچەند ڕۆژى ڕابردووشدا قاسم سولەیمانى کوشتووە و کەچى کاتێکیش کە گوێى لێدەگریت باسى هاریکارى یەکتر و هەر لەهەمان کاتیشدا جەخت لەسەر سزاکان دەکاتەوە، بۆیە تڕەمپ جێى باوەڕ نیە”.\nڕەوانچى ڕونیشى کردەوە، ئەمریکا لایەنگرى گفتوگۆ و دیالۆگ نیە و لایەنگرى شەڕکردنى خەڵکى ئێرانە و تا ئەو دوژمنایەتیەشى بەردەوامبێت قسەکردنى لەبارەى هاریکاریەوە نەبیستراو و مایەى تێگەیشتن نیە، خەڵکى ئێرانیش بەو قسانە هەڵناخەڵەتێندرێن.\nوتەکانى نوێنەرەکەى ئێران دواى ئەوە هات، دوێنێ تڕەمپ ئامادەىی ئەمریکای بۆ هاریکارى لەگەڵ ئێران لەسەر کۆمەڵێک پرسى هاوبەش تا ڕادەى ڕێکەوتنى ئاشتى دەربڕى.


“حکومەت وەک خۆی و بەیاسا مامەڵە لەگەڵ دۆسیەی ڕۆژنامەنووساندا ناکات” – کوردی – RojNews.News\n11/08/2020 - 7:05:45 am\nڕۆژنامەنووسانی شاری هەولێر، دووپاتی دەکەنەوە دۆخی ڕۆژنامەنووسان هەمیشە لە ژێرمەترسیدایە و حكومەتی هەرێمی كوردستان و لایەنە پەیوەندیدارەكانیش تاوەكو ئێستا نەیان توانیوە وەكو خۆی و بە پێی یاسا مامەڵە لەگەڵ كێشە و دۆسیەكانی تایبەت بە ڕۆژنامەنووساندا بكەن، داواشدەکەن هەرچی زووە ڕۆژنامەنووس قارەمان شوكری کە نزیکەی دوومانگە لە زینداندایە ئازاد بكرێت .\nلە ٢٧ی ٦ی ئەمساڵەوە، ڕۆژنامەنووس، قارەمان شوكری، لە زیندانەكانی ئاسایشدایە لە پارێزگای دهۆک و تائێستا ئازاد نەكراوە، دەزگا ئەمنیەكانیش تا ئێستا هیچ ڕوونكردنەوەیەكیان لەسەر دەستگیركردنەكەی نەداوە، لەبەرامبەریشدا ناڕەزایەتی دژ بە دەستگیرکردنی ڕۆژنامەنووسان بە ردەوامە و لەو چوارچێوەیەدا ڕۆژنامەنووسانی شاری هەولێر بۆ ڕۆژنیوز دەدوێن.\nڕێبوار كاكەیی ڕۆژنامەنووس، پێیوایە حكومەتی هەرێمی كوردستان و لایەنە پەیوەندیدارەكانی هەرێمی كوردستان، تاوەكو ئێستا نەیان توانیوە وەكو خۆی مامەڵە لەگەڵ كێشە و دۆسیەكانی تایبەت بە ڕۆژنامەنووساندا بكەن، چونكە دەزانن ئەگەر هەر كەیسێکی ڕۆژنامەنووسان یەكلای بكرێتەوە ئەوا حكومەت تاوانبار دەبێت، ئەگەر واش نییە ئەی بۆچی تا ئێستا دۆسیەکان یەکلانەکراونەتەوە.\nوتیشی: داوا دەكەین حكومەتی هەرێم و دادگاكان ئەو كەیسانەی كە تایبەتن بە ڕۆژنامەنووسان بە پێی یاسایی ڕۆژنامەگەری كە لە پەرلەمانی كوردستان دەرچووە كار بكەن هیوادارین قارەمان شوكریش ئازاد بكرێت ئەگەر ئازادیشی ناكەن و تاوانێکی ئەنجامداوە با بیخەنەڕوو.\nلای خۆشیەوە هەژارئەنوەر، ڕۆژنامەنووس، ڕایگەیاند، بەداخەوە دۆخی ڕۆژنامەنووسان لە زۆرنی زەرد لە سنووری هەولێر و بادینان بە تایبەتتر لە سنوری بادینان هەمیشە لە ژێرمەترسیدابووە، دەستگیركردنی قارەمان شوكریش لە كاتێكدایە باوكی لە دۆخێکی نادیاردا بەجێیهێشتین، وە جارێ هۆكاری دەستگیرکردنی قارەمان دیارە نییە و دڵنیام هۆكارەكەش بە كەس ناڵێن .\nڕاشیگەیاند: ئەم كارانەی ئاسایش دەچێتە قاڵبی ئەو پێشلكاریانەی كە ئاسایشی پارتی لە زۆنی زەرد دەیكات و پێمان دەڵێت: هەمیشە ئەو زۆنە بۆ ڕۆژنامەنووسان مەترسیدارە و وە هەركاتێك بیانەوێت ڕۆژنامەنووسان دەستگیردەكەن و ئازاریان بدەن تەنانەت تا ئەو ڕادەیەی بگاتە حاڵەتی تیرۆركردنیش .


بەڕێوبەرایەتی گشتی کارەبای سلێمانی ئاشکرایکرد، بەهۆی تێکچوونی یەکێک لە محاویلە گەورەکانی وێستگەی باشور پێدانی کارەبای نیشتمانی لە هەندێک گەڕەکی شارەکە کەمیکردووە.\nبەپێی ڕاگەیەنراوێک کە بەڕێوبەرایەتییەکە ئەمڕۆ 30ی تشرینی دووەم بڵاویکردووەتەوە تێیدا هاتووە، ” بەهۆی سووتانی یەكێك لەمحاویلە گەورەكانی وێستگەی باشوور (هوانە) بووەتە هۆی تێكچوونی بەرنامەی پێدانی كارەبا لەگەڕەكەكانی رۆژهەڵاتی سلێمانی (رۆژهەڵات، قڕگە، قەرەتۆغانی نوێ، ئیبراهیم ئەحمەد، وڵوبە، شێخ عەباس، قەرەتۆغان)، كە بەپێی ئەو پلان و بەرنامەیەی لەبەرێوەبەرایەتی كۆنترۆڵەوە دادەنرێت بۆ پێدانی كارەبای نیشتمانی و بەرنامەی كارەبای موەلیدە، ناتوانرێت وەك پێویست و وەك گەرەكەكانی دیكە بەرنامەی كارەبای نیشتمانی و موەلیدە لەو ناوچانە جێبەجێ بكرێت”.\nکارەبای سلێمانی ڕاشیگەیاندووە، ” بۆیە بەهەموو موەلیدەكانی سنوورەكەی رادەگەیەنین بەدەر لەبەرنامەی كارەبای ئاسایی هەر بڕینێكی كارەبای نیشتمانی لەسنوورەكەدا رووبدات دەبێت موەلیدەكانیان كارپێبكەن و هاووڵاتیان بێ كارەبا نەكەن و مافیان پارێزراو دەبێ لەم بابەتەدا بەسەرپەرشتی لیژنەی کارەبای مۆلیدەکان لە بەرێوەبەرایەتی گشتیمان”.\nبەڕێوبەری دابەشکردنی کارەبای هەرێم پێشتر بە تۆڕی میدیایی ئێستای ڕاگەیاند، بەهۆی نزمبوونەوەی پلەکانی گەرما، هاوشێوەی ساڵانی پێشوو فشارێکی زۆر لەسەر کارەبای نیشتمانی دروست دەبێت و بڕی پێدانەکەی بە بەراورد بە پێش هاتنی وەرزی سەرما کەمدەکات.\nبەهۆی کردنەوەی ئاگرەوە لە نەورۆزدا چەندین کەس لە ڕۆژهەڵاتی کوردستان دەستگیرکراون\nدوای ئەوەی لە بەشێکی زۆری شارەکانی ڕۆژهەڵاتی کوردستان ئاگری نەورۆزکرایەوە و هاوڵاتییان ئاهەنگیان گێرا، کەسە دیارەکانی ئەو چالاکیانە…\nوەزارەتی نەوتی عێراق وردەکاریی ناردنی بەنزینی بۆ هەرێم بڵاوکردەوە\nكۆمپانیای دابەشكردنی بەرهەمە نەوتییەكان بە نووسراوێک وردەکاری ناردنی بڕی هەزار و 80 مەتر سێجا بەنزینی بۆ هەرێمی کوردستان…\nلە ناحیەی زیلکان-ی سەر بە قەزای شێخان، بۆمبێكی چێندراو بە دوو سەربازی توركیادا تەقییەوە و بریندار بوون. سەردار…


زاناكان هه‌سـاره‌یه‌ك ده‌دۆزنه‌وه كه له زه‌وی ده‌چێت\nزاناكان له ڕوانگه باشوریـیه‌كه‌ی ئه‌وروپاوه كه له شـیلی كار ده‌كه‌ن هه‌سـاره‌یه‌كی نوێـیان له ده‌ره‌وه‌ی ئه‌م سـیسـتمی خۆره‌ی خۆمان دۆزیوه‌ته‌وه كه زۆر له‌م هه‌سـاره‌ی زه‌ویـیه‌ی خۆمان ده‌چێت.\nله ڕووی ئه‌ستێره ناسـیـیه‌وه ئه‌م هه‌سـاره نوێـیه نزیكه له گۆی زه‌ویـیه‌وه و دوریـیه‌كه‌ی ته‌نها 200 تریلیۆن كیلۆمه‌تره. له ئێسـتاشدا گه‌ردوون ناسـان زانیاری زیاتریان پـێویسته به‌ر له‌وه‌ی باس له ئه‌گه‌ر و نه‌گه‌ری هه‌بوونی ژیان بكه‌ن له‌سه‌ر ئه‌و هه‌سـاره‌یه.\nپله‌ی گه‌رما له‌سه‌ر ئه‌م هه‌سـاره دۆزراوه‌یه له نێوان 3 پله له‌ژێر سفری سه‌دیدایه بۆ 40 ی سه‌دی، ئه‌مه‌ش نه ئه‌وه‌نده سـارده و نه ئه‌وه‌نده‌ش گه‌رمه بۆ هه‌بوونی ژیان، وه بێ له‌وه‌ش ئه‌و شـیانه‌شی هێناوه‌ته ئارا كه له‌وانه‌یه ئاوی شل له‌سه‌ر هه‌سـاره‌كه هه‌بێت.\nده‌سته‌یه‌كی زانایان له ڕوانگه باشوریـیه‌كه‌ی ئه‌وروپاوه كه ئه‌ركه‌كه‌یان لـێـكۆڵینه‌وه و توێژینه‌وه كردنه له ناو واڵایـیدا و بنكه‌شـیان له وڵاتی شیلیـیه بوونی ئه‌م هه‌سـاره‌یه‌یان پـشـتڕاست كردۆته‌وه.\nیه‌كێـك له‌و زانایانه‌ی له‌و بنكه‌یه‌دا كار ده‌كات ده‌ڵێت پـێشـبینی ده‌كرێت ئاو له‌و هه‌سـاره‌یه‌دا هه‌بێت، وه كه باسیش له ئاو بكرێت ئه‌وا ده‌شێت قسه‌ش له‌سه‌ر بوونی ژیان بكرێت.\nدۆزینه‌وه‌ی ئه‌م هه‌سـاره‌یه له نێو سه‌دان ملیار ئه‌سـتێره‌ی تردا ده‌ستكه‌وتێـكی زانسـتیـیانه‌یه. ستیف ماران زانایه‌كی گه‌ردوونناسه و ده‌ڵێت هێشـتا بۆمان ده‌رنه‌كه‌وتووه ئایا ڕێـك و ڕه‌وان وه‌ك زه‌وی وایه یان نا؟ یانیش له چیدا له زه‌وی ده‌چێت و له چیشـدا جیاوازه له‌گه‌ڵ زه‌ویدا، به‌ڵام ده‌شـڵێت تا ئێسـتا به به‌راورد له‌گه‌ڵ ئه‌و زیاتر له 200 هه‌سـاره‌یه‌ی تر كه دۆزراونه‌ته‌وه ئه‌م هه‌سـاره نوێـیه زیاتر له زه‌وی ده‌چێت، وه زاناكان ده‌ڵێن نزیكه‌ی له‌سه‌دا په‌نجا له‌م زه‌ویـیه‌ی خۆمان گه‌وره‌تره. ئه‌و خۆره‌ش كه ئه‌م هه‌سـاره‌یه به چوارده‌وریدا ده‌سوڕێته‌وه خۆرێـكی سوره و زۆریش له‌م خۆره‌ی خۆمان بچوكتر و سـاردتر و ڕوناكیـیه‌كه‌شی ڕه‌نگێـكی سورتری تیادا زاڵه به‌سه‌ریدا. ئه‌م هه‌سـاره نوێـیه‌ش له‌و خۆره‌وه نزیـكتره وه‌ك له زه‌ویـیه‌كه‌ی خۆمان له خۆره‌وه و هه‌ر 13 ڕۆژ جارێـك به چوارده‌وری خۆره‌كه‌یدا ده‌سوڕێته‌وه. وێنه كۆمپـیوته‌ریـیه‌كانیش وا نیشـان ده‌ده‌ن ته‌ختی ئه‌م هه‌سـاره‌یه به‌رده‌ڵان بێت وه‌ك زه‌وی و یان ئۆقیانوسیشی تیادا بێت.\nبه‌ڵام پـرسـیاره سه‌ره‌كیـیه‌كه ئه‌وه‌یه ئایا ئه‌و نیشـانانه‌ی هه‌ن بوونی ژیان له‌سه‌ر ئه‌و هه‌سـاره‌یه ده‌سه‌لمێنێت یان نا؟ له‌گه‌ڵ ئه‌م پـرسـیاره‌دا پـرسـیارگه‌لێـكی تر زۆر هه‌ن و چاوه‌ڕوانی وه‌ڵامن.


الخميس أيلول 9 2021 - 08:13\n749 جار خوێندراوه‌ته‌وه\nئه‌مڕۆ به‌ڕێز دادوه‌ر ئه‌حمه‌د عه‌بدوللا زوبێر سه‌رۆكی ئه‌نجومه‌نی دادوه‌ری هه‌رێمی كوردستان به ئاماده‌بوونی به‌ڕێز دادوه‌ر ئومێد موحسن محه‌مه‌د ئه‌مین وته‌بێژی ئه‌نجومه‌نی دادوه‌ری پێشوازی كرد له جاكلین بارلیفلیت، گه‌وره راوێژكاری رێكخراوی UNHCR له هه‌رێمی كوردستان.\nله سه‌ره‌تای دانیشتنه‌كه‌دا، گه‌وره راوێژكاری رێكخراوی UNHCR به شێوه‌یه‌كی تایبه‌ت سوپاس و ستایشی هه‌وڵ و كۆششه‌كانی حكومه‌تی هه‌رێمی كوردستان و لایه‌نه‌كانی دیكه‌ی هه‌رێم كرد بۆ له‌خۆگرتنی ئه‌و ژماره زۆره‌ی په‌نابه‌رو كۆچبه‌ران و یارمه‌تیدانیان له هه‌موو بوارێكه‌وه، به شێوه‌یه‌ك راوێژكاری UNHCR باسی له‌وه كرد كه ئه‌و بابه‌ته جێی سه‌رنج و سه‌رسۆڕمانی ئێمه‌یه‌و له زۆر شوێنی دیكه كارمان كردووه بۆ په‌نابه‌ران به‌ڵام ئه‌وه‌ی له هه‌رێمی كوردستان بۆ په‌نابه‌ران ده‌كرێت، له زۆر شوێنی دیكه باشتره و مامه‌ڵه‌یه‌كی زۆر باش له‌گه‌ڵ په‌نابه‌رو ئاواره‌كان ده‌كرێت.\nله ته‌وه‌رێكی دیكه‌دا راوێژكاری رێكخراوی UNHCR باسی له‌و كێشه‌و گرفتانه كرد كه دێنه به‌رده‌م په‌نابه‌ران و كۆچبه‌رانی هه‌رێم به تایبه‌ت له‌ڕووی یاساییه‌وه، وه‌ك پێویست بوونیان به به‌ڵگه‌نامه‌ی كه‌سی و ناسنامه‌كانیان بۆ راپه‌ڕاندنی كاروباره‌كانیان له دادگاو به‌ڕێوه‌به‌رایه‌تیه‌كانی په‌یوه‌ست به كاروباره‌كانیان.\nراوێژكاری رێكخراوی UNHCR له هه‌رێمی كوردستان ئاماژه‌ی به‌وه كرد كه تا ئێستا داموده‌زگاكانی سه‌ر به ئه‌نجومه‌نی دادوه‌ری هاوكاری و هه‌ماهه‌نگی زۆرییان له‌و بواره پێشكه‌ش كردووه، به‌ڵام ئه‌و بواره كارو هه‌ماهه‌نگی زیاتری ده‌وێت به تایبه‌ت كه پێویسته ئه‌و یاسایانه‌ی كه له‌به‌رامبه‌ر په‌نابه‌ران و كۆچبه‌ران كاریان پێ ده‌كرێت، له‌ڕووی یاسا نێوخۆیی و نێوده‌وڵه‌تیه‌كان هیچ كێشه‌یان نه‌بێت و له هه‌مان كاتیش ئاسانكاریی بۆ په‌نابه‌ران هه‌بێت.\nله‌لایه‌ن خۆیه‌وه، سه‌رۆكی ئه‌نجومه‌نی دادوه‌ری سه‌ره‌ڕای به‌خێرهێنانی گه‌رمی گه‌وره راوێژكاری رێكخراوی UNHCR رایگه‌یاند كه جێی شانازییه هه‌رێمی كوردستان بۆته په‌ناگه‌ی ئه‌و كۆچبه‌رو په‌نابه‌رانه و له هه‌مان كاتیش هه‌وڵه‌كانی هه‌رێم مایه‌ی ستایشی رێكخراوه نێوده‌وڵه‌تیه‌كانی وه‌ك UNHCRن. هه‌روه‌ها سه‌رۆكی ئه‌نجومه‌نی دادوه‌ری ئاماژه‌ی به‌وه كرد له‌وه‌ته‌ی ئه‌و ژماره زۆره‌ی په‌نابه‌ران روویان كردۆته هه‌رێمی كوردستان، وه‌ك ئه‌نجومه‌نی دادوه‌ری و لایه‌نێكی یاسایی، درێغیان نه‌كردووه له كارئاسانیی بۆ ئه‌و په‌نابه‌رانه، به‌ڵام له هه‌مان كاتیشدا بێگومان تووشی كێشه‌و كه‌موكۆڕیش ده‌بن به‌هۆی نه‌بوونی به‌ڵگه‌نامه‌و دیكۆمێنتی پێویست بۆ راپه‌راندنی كاروباری په‌نابه‌ران، بۆیه له‌م رووه‌وه پێویسته رێكخراوی UNHCR هه‌ماهه‌نگی زیاتر له‌گه‌ڵ ده‌سه‌ڵاتی دادوه‌ری هه‌بێت بۆ دۆزینه‌وه‌ی میكانیزمی گونجاو بۆ چاره‌سه‌ركردنی كێشه‌و كه‌موكۆڕییه‌كان.\nله كۆتایی كۆبوونه‌وه‌كه‌ش هه‌ردوولا بڕیاریان دا له رۆژی 18/12/2014 كۆبوونه‌وه‌یه‌كی تایبه‌ت به ئاماده‌بوونی سه‌رۆكی دادگاكانی تێهه‌لچوونه‌وه له هه‌رێمی كوردستان و ژماره‌یه‌ك دادوه‌ر و كه‌سانی په‌یوه‌ندیدار به راپه‌ڕاندنی كاروباره یاساییه‌كانی په‌نابه‌ران، ساز بكرێت بۆ ئه‌وه‌ی په‌نجه له‌سه‌ر كێشه‌و كه‌موكۆڕییه‌كان دابنێن و رێكارو میكانیزمی گونجاویش بۆ چاره‌سه‌ركردنیان دابنێن.


ANF | قەسەدە بەڵێنی دا بۆ شەهید فەرهاد شبلی "تۆڵەی سەربازیی گونجاو و ڕەوا" ئەنجام بدات\nقەسەدە بەڵێنی دا بۆ شەهید فەرهاد شبلی "تۆڵەی سەربازیی گونجاو و ڕەوا" ئەنجام بدات\nفەرماندەیی گشتی هێزەکانی سوریای دیموکراتیک (قەسەدە) بەڵێنی دا، بە شێوەیەکی گونجاو و ڕەوا وەڵامی شەهید کردنی فەرهاد شبلی بداتەوە، کە لە هێرشی دەوڵەتی تورکی داگیرکەر لە کەلار شەهید بوو.\nیه‌كشه‌ممه, 19 Jun 2022, 14:41\nقەسەدە ڕاگەیەندراوێکی بۆ فەرهاد شبلی و هەڤاڵەکانی بڵاوکردەوە، کە لە ١٧ی حوزەیران لە هێرشی دەوڵەتی تورکی داگیرکەر لە ناوچەی کەلاری پارێزگای سلێمانی لە باشووری کوردستان شەهید بوون.\nفەرماندەیی قەسەدە وتی: "بە ورە و ئیرادەیەکی زیاتر و پێداگرانەترەوە، ئێمە زانیاریی شەهیدبوونی تێکۆشەر فەرهاد شبلی-مان بیست. بە ئامانجگرتنی فەرهاد شبلی لەلایەن سوپای تورکی داگیرکەرەوە کارێکی ترسنۆکانەیە، هێشتا هێرشە تیرۆریستییەکانی دەوڵەتی تورک بە ئامانجی ڕێگریکردن لەخەباتی گەلەکەمان بۆ ڕزگارکردنی خاک و گەلەکەمان لە تیرۆر، بەردەوامە".\nلە بەردەوامیی ڕاگەیاندراوەکەدا هاتووە:\n"ئێمە لە باکور و رۆژهەڵاتی سوریا، شەهید فەرهاد بە تێکۆشان و فیداکارییەکانییەوە دەناسی. تێکۆشەرێکی بەهێز بوو، لە کارەکەیدا دوودڵ نەبوو و لە دۆزی گەلەکەیدا هەڵوێستێکی جێگیر و نەگۆڕی هەبوو. کەسایەتییەک بوو، کە لە تێکۆشانی خۆیدا خاکی، گەشبین و وەفدار و دڵسۆز بوو. لە هەموو بارودۆخە سەختەکاندا ژیانی خۆی تەرخانکرد بۆ بونیاتنانی ژیانێکی هەمە لایەنە و فرەچەشن.\nگەشتە سیاسی و ڕێکخراوەییە درێژەکەی شەهید فەرهاد ڕۆڵێکی سەرەکیی بینی لە دامەزراندنی بەڕێوەبەریی خۆبەڕێوەبەری باکوور و ڕۆژهەڵاتی سوریا و پەرەپێدان و بەرەوپێشبردنی چەمکەکانی خەبات لە ناو گەل و کادرەکانماندا. ڕۆحی لێبوردەیی و هاوکاریی لە ناو هەموو پێکهاتەکانی هەرێمەکەدا بە پشتبەستن بە پرەنسیپ و بیروبۆچوونەکانی برایەتیی گەلان بونیاتنا. وەک فەرماندەیەکی سیاسی ڕۆڵی بنەڕەتی و کارای بینی پرۆژەی دروستکردن و جێبەجێکردن و بونیاتنانی ڕێکخراوەیی و ڕۆشنبیری و کۆمەلایەتی دا و بووە بەشێک لەو دەستکەوتانە، کە بەرهەمی شەڕی دوورودرێژی گەلەکەمان و شەهیدانمانە.\nبەئامانجگرتنی شەهید فەرهاد لەلایەن دەوڵەتی تورکی داگیرکەرەوە جارێکیتر هەڵسوکەوتی تاوانکارانەی ئەو دەوڵەتەی بەرامبەر بە تێکۆشەرانی گەلەکەمان نیشان دایەوە. هەروەها ڕەوابوونی تێکۆشانی سیاسی، سەربازی و کۆمەڵایەتیی گەل و هێزەکانمان لە دژی هێرشی داگیرکاری و دوژمنکارانە هەمیشەییەکەى ڕاڤە دەکات.\nهەوڵە شکستخواردووەکان بۆ بە ئامانجگرتنی شەڕڤانانمان ناتوانێت لەبەردەم خەباتی گەل و هێزەکانمان و جێبەجێکردنی کارە فیداکارییەکانمان دا بوەستێت، بەڵام لەوە زیاتر پێداگری لەسەر ڕێکخستنکردن و بە رێکخراوەیکردن، پەیوەستبوون بە دەستکەوتە بەنرخەکانی شەهیدان و هەروەها تەواوکردنی ئامادەکارییەکان بۆ ڕزگارکردنی ناوچە داگیرکراوەکان دەکەین.\nهێزەکانمان ئەرک و باری پاراستنی گەل و خاکیان هەڵگرتوە، لە تاوانەکانی داگیرکاری و هەموو تاوانەکانی پێشووشیان خۆش نابین و دووپاتی دەکەینەوە، کە بە ڕێبازی سەربازیی ڕەوا و گونجاو تۆڵە دەکەینەوە و تاوەکو گورزلێدان لە دوایین سەربازی داگیرکەر لە خاکەکەماندا تێکۆشان بەهێزترو بەرزتر و گوڕتر دەکەین.\nلەسەر ئەو بنەمایە، ئێمە سەرەخۆشی لە بنەماڵەی شەهید و شەهیدان، هاوڕێیان و گەلەکەمان دەکەین و دووپاتی دەکەینەوە، کە ئێمە بە تەواوەتی بڕوامان بەوە هەیە، کە ڕەنجی شەهیدان دەبێتە سەرەتای هەڵمەتی نوێ لە چوارچێوەی رێگای بە رێکخستنکردن و ڕێکخراوەیکردنی جەماوەری و سیاسی لە باکور و ڕۆژهەڵاتی سوریا".


هونەرمەندی چینی ئای وایوای، لە تازەترین کاری هونەریدا لەبەرلین، مۆنۆمێنتێک بە چاکەتی فریاکەوتنی مەلە دروستدەکات. ئەم کارە هونەریەیی بۆ ئەو پەنابەرانە دەکات کە رۆژانە بەرەو ئەوروپا بەڕیدەکەون، بەتایبەتی لە تورکیا بۆ یونان لەوێوە بۆ وڵاتە ئەوروپیەکان. هونەرمەند ۱٤،٠٠٠ چاکەتی لە دورگەی لێسبونس یونانی وەرگرتوە. ئەم مۆنۆمێنتە دەیەوێت تیشک بخاتە سەر ئەو تاوانە قێزەوەندەی، رۆژ لەدوای رۆژ قاچاخچیەکان بەرامبەر ژیانی مرۆڤ لە دەریایی ئیچەدا دەیکەن.\nئای وایوای ئیستا پرۆفیسۆری میوانە لە زانکۆی هونەر لە بەرلین. هەر لە سەرەتای ئەم ساڵەوە ئاشکرای کرد کە دەیەوێت مۆمۆمێنتێک بۆ بەناهەندەکان لەسەر دورگەی لێسبونس دروست بکات، هونەرمەند بۆ رۆژنامەی afp دەڵێت: " زۆر کەس لەو شەبۆلانەدا ژیانیان لەدەستداوە، ئیمە پێویستمان بە مۆمۆمێنتێکە." هونەرمەند لە ئێستادا ئەتەلێیەکی لەسەر ئەو دروگەییە هەیەو چەندین پرۆژەی هونەری لەوێ کردوە.\nپێش چەند هەفتەیەک ئای وایوای بوە جیگەی سەرنجی میدیاکان کە لەسەر دەریایی لیسبۆنس وەک ئالانی کوردی فۆتۆی خۆی گرت.\nلە ساڵی ۲٠۱۵ زیاتر لە ملێۆنک پەنابەر رویان لە ئەوروپا کردوە بە هوێ ناهەمواری ژیانی ئەو وڵاتانەی لە جەنگیان تیدایە وەک سوریاو عیراق، کە زۆر بەیان بە دەریان ئیچەدا تێئەپەرن، تەنها لە ساڵی ۲٠۱۵ زیاتر لە ۷٠٠ لەم دەریایەدا خنکاوی زۆربەشیان منداڵبون.


ماسته‌رنامه‌یه‌ك له‌سه‌ر دیوانی ته‌مه‌نی ئه‌حمه‌د محه‌مه‌د وه‌رگیرا – Knwe.org\nسەرەکی » هەمەڕەنگ » ماسته‌رنامه‌یه‌ك له‌سه‌ر دیوانی ته‌مه‌نی ئه‌حمه‌د محه‌مه‌د وه‌رگیرا\nرۆژی 29/7/2021 لە هۆڵی(د. عەبدولحەمید یەعقوبی) لە کۆلێژی زمان لە زانکۆی سەڵاحەدین، گفتوگۆی نامەی (ماستەر)ی خوێندکار (ئیدریس محەمەد رەزا) بە ناونیشانی: «وێنەی شیعریی لە دیوانی (تەمەن)ی (ئەحمەد محەمەد)دا» بەڕێوەچوو. دوای گفتوگۆ و خستنەڕووی ماستەرنامەکە بە پلەیەکی باش وەرگیرا.\nشایانی باسە ئەمە یه‌كه‌مجاره ماسته‌رنامه‌یه‌ك لەسەر شاعیرێکی لیریکی وەردەگیرێت، بۆ ئەمەش بەشی کوردی زانکۆی سەڵاحەدین بە نامەیەکی فەرمی سوپاس و پێزانینی خۆیان دەربڕی کە ئەحمەد محەمەد-ی شاعیر ئامادەی گفتوگۆی ماستەرنامەکە بووە.


پوختەی سیكۆلاریزم – Maktabirabar.com\nنوسینی : ابراهیم زمناكۆیی\nلەم باسەدا نامەوێت بچمە سەر مێژووی دروست بوونی سیكۆلاریزم و پێكهاتە و دامەزرێنەرانی ” تەنها مەبەستێك كە لێرەدا ئاماژەی بۆ دەكەم حەقیقەت و ناوەڕۆكی سیكۆلاریزمە و پێویستە نەوەكانی مسوڵمان بە جوانی لێی تێبگەن و بە قسەی زریق و باق و دووڕوویی سیكۆلاریستان هەڵنەخەڵەتێن ” بۆ ئەوەی بەشێوەیەكی زانستی لە مەبەستەكانی سیكۆلاریزم تێ بگەین ، دابەشی دەكەین بەسەر دوو بەشی سیكۆلاریزمی فەلسەفی و سیكۆلاریزمی سیاسیدا، كە بە پێی مەنتیق و بەڵگە چۆنێتی بیركردنەوە و كاری ئەو دوو بەشەی سیكۆلاریزم دەخەینە ڕوو …\n• سیكۆلاریزمی فەلسەفی بە واتای دوور خستنەوەی خوای گەورە و هیزی شاراوەی دەرەوەی سروشت ( غەیب ) لە چوارچێوەی فیكر و بیروباوەڕ و كاروباری ژیان دێت . شوێنكەوتوانی ئەم جۆرە بیركردنەوەیە بە شێوەیەكی گشتی و حەتمی لە هەموو لایەنەكانی فیكر و بیروباوەڕ و سەرجەم بەشەكانی ژیان بە شێوەیەكی ئاشكرا دژی خوای گەورە و بە شێوەیەكی ئاسانتر بڵێین دژی پەیامەكانی ئاسمانن و دەسەڵاتی خوای گەورە لە بیروباوەڕ و كاروباری ژیان ڕەت دەكەنەوە … نمونەی ئەم جۆرە بۆچوونەش ئەو سیستەم و نیزامە سیكۆلارانەن كە لە هەموو لایەنەكانی ژیاندا دژ بە خواویستی و خواپەرستی و فەرمانڕەوایی خوا دەوەستنەوە و بەشێوەیەكی ئاشكرا و بە هەموو توانایانەوە ڕووبەڕوی دەبنەوە .” كە ئەتوانین لەسەدا سەد بڵێین ئەمە ئەو مەبەستە ڕاستەیە كە سیكۆلاریزمی جیهانی لەسەر بونیاد نراوە و جگە لەمە ئەگەر هەر خاو بوونەوە و شل بوونەوەیەك لەمەبەستی سەرەكی سیكۆلار ڕووبدات بۆ مەبەست و ئامانجێكی دیاریكراوە و سیكۆلارە دووڕوەكان پێیهەڵدەستن كە لەبەشی دووەمدا باسیان دەكەین.”\n• سیكۆلاریزمی سیاسیش بەو واتایە دێت كە خوای گەورە لە لایەنەكانی پەرستن و داب و نەریتە ئاینیەكاندا بەڕیز سەیر دەكرێت و بە پیرۆز و پەرستراوە هەژماری دەكات ، بەڵام لە چوارچێوەی فەرمانڕەوایی و حاكمیەتدا هیچ حسابێكی بۆ ناكات ” بەڵكو ئەوە مرۆڤەكانن كە ئەتوانن فەرمانڕەوایی خۆیان بكەن و یاسا و ڕێسای تایبەت بە بەڕێوەبردنی كاروباری ژیانی خۆیان داڕێژن و جێبەجێی بكەن. شوێنكەوتوان و لایەنگرانی ئەم دەستەیە پڕوپاگەندەی ئەوە دەكەن كە خەڵكانی باوەڕدار و ئاینپەروەر ئەتوانن خوای خۆیان بپەرستن و هەستن بە مەراسیمە ئاینیەكانی خۆیان و نوێژ و ڕؤژ و خێر و چاكەی خۆیان ئەنجام بدەن و كار و كردەوە فەردیەكانی خۆیان بەڕێوە بەرن . هەروەها پێیان وایە كە زانایان و مامۆستایان و پەروەردەكاران ئازادن لە مزگەوت و قوتابخانەكاندا وانە ئاینیەكانیان بڵێنەوە و خەڵك هانبدەن بۆ كاری چاكەو هەبوونی سۆز و خۆشەویستی بەرامبەر یەكتر…..هتد، بەم ئەندازەیە كاری ئەوان لەو چوارچێوەیەدا كۆتایی پێدێت..بەڵام زانایان و مسوڵمانان و خەڵكانی ئاینپەروەر مافی ئەوەیان نیە لە ڕێكخستنی كاروباری سیاسەت و دەسەڵات و فەرمانڕەوایی خۆیان تێوەگلێنن و خاوەنی رەئی و بۆچوون بن و خواست و باسێكیان لەوبارەیەوە هەبێت . هەروەها شەریعەتی ئیلاهیش بۆی نیە تەداخول لە كاروباری سیاسەت و دەسەڵات و فەرمانڕەوایی و تەنانەت ناتوانێ لەسەر ئەو شتانەش كە پەیوەنددارن بە دەسەڵاتەوە وەك ئابوری وڵات و یاساكانی باری كەسێتی قسەو بۆچوونی خۆی هەبێت چ جای تەداخول لە سیاسەت و فەرمانڕەواییدا بكات.\nئەم جۆرە بیركردنەوە و تێڕاونینانەی سیكۆلاریزمی جیهانی بەشێوەیەكی گشتی پێچەوانەی بۆچوون و مەبەستەكانی پەیامی خوای گەورە و ژیری و ڕاستی و بۆچوونە ڕاستەكانە …كە بەشێوەیەكی بەرچاو و بەرنامە بۆداڕێژراو دەبینین لایەنگران و شوێنكەوتوانی سیكۆلاریزم بۆ بەدیهێنانی مەرامە گڵاوەكانیان و كاریگەری نەرێنی خستنە سەر كۆمەڵگای مسوڵمانان، چەندین دەستەواژەی وەك ئیسلامی سیاسی و ئیسلامی توندڕەو و ئیسلامی میانەڕەو بەكار دێنن..و بۆ هەمووشیان یەك ئامانجیان هەیە كە ئەویش دژایەتی كردنی ئیسلامە.\nبە تێڕوانینێكی قوڵتر لە بابەتەكە بۆمان ڕوون دەبێتەوە كە سیكۆلاریزمی سیاسی ” سیكۆلارێكی دووڕوانەیە كە لەسەردەمی نوێدا و لە هەندێك لە ناوچەكان ، بەتایبەت لە وڵاتانی ئیسلامیدا بەشێوەیەكی پلان بۆداڕێژراو سەریان هەڵداوە و لایەنگریان زۆرە و بانگەشەی بۆ دەكرێت. ئەم جۆرە بیركردنەوە و تێڕوانینە بۆ سیكۆلاریزم بە دوڕووییەكی مۆدێڕنە ناو دەبرێت. لە ڕاستیدا شوێنكەوتوانی ئەم جۆرە تێڕوانین و دووڕویە مۆدێڕنەیە ئەیانەوێت بە شێوەیەكی نهێنی و بە دووڕووییەكی پێشكەوتووی سەردەمیانە هەم خەڵك بگەوجێنن و لە ڕی لایاندەن و هەم گاڵتەش بە خوای گەورە و ئاینەكەی بكەون.\nشوێنكەوتوانی سیكۆلاریزمی سیاسی لە ڕاستیدا بڕوایان بە كامڵ بوون و تواو بوونی شەریعەتی خوای گەورە نیە، بەڵام بە دووڕووی و درۆ وا خۆیان نیشان دەدەن كە باوەڕدارن و ئەیانەوێت ئەهلی باوەڕی ڕاستەقینە و كەسانی ئاین پەروەر بخەڵەتێنن، هەروەك چۆن دووڕووەكانی سەردەمی پێشینی ئیسلام بە درۆ وایان نیشان دەدا كە باوەڕدارن و خوای گەورەش لە وەصفیاندا دەفەرموێت : هُمْ لِلْكُفْرِ يَوْمَئِذٍ أَقْرَبُ مِنْهُمْ لِلْإِيمَانِ ۚ يَقُولُونَ بِأَفْوَاهِهِم مَّا لَيْسَ فِي قُلُوبِهِمْ ۗ وَاللَّهُ أَعْلَمُ بِمَا يَكْتُمُونَ …. ال عمران – الآية 167\nواتە : ئه‌وانه ئه‌و ڕۆژه له کوفره‌وه نزیکترن تا له ئیمان، به‌ده‌میان شتێک ده‌ڵێن که له دڵ و ده‌روونیاندا نییه، خوایش زانایه به‌وه‌ی که ده‌یشار‌نه‌وه…\nئەنجامی باس : سیكۆلاریزم بەشێوەیەكی گشتی ئایدیایەكە بۆ دژایەتی كردنی ئاین دانراوە ، ئەگەر بەرامبەر حوكمی كەنیسە و گاور و جولەكە توانیبێتی سەركەوتنێكی بەرچاو بەخۆیەوە ببینێت ، ئەوا بەرامبەر ئیسلام و كۆمەڵگای مسوڵمانان هیچ بەرهەمێكی جگە لە كوشت و كوشتار و خوێنڕشتنی مسوڵمانان نابێت. ئاینی كۆمەڵگای جولەكە و مەسیحی لەگەڵ ئاینی كۆمەڵگای مسوڵماناندا جیاوازیان زۆر. ئەوان خاوەنی ئاینێكی پوچەڵ بوەوەن و هەر ئایدیایەكی وەزعی ئەتوانێ بەسەرینادا زاڵ ببێت. بەڵام ئاینی ئیسلام ئاینێكی كامڵ و شامڵە و بە درێژایی زیاتر لە هەزار ساڵ حوكم و فەرمانڕەوایی نیوەی جیهانی كردووە و بە درێژایی مێژووی سەردەمی خۆی ، قورئانی پیرۆز كە یەكەمین و گەورەترین سەرچاوەی شەریعەتی ئیسلامە تەحەدای هەموو سەردەمەكانی كردووە كە هەڵەیەكی لێبگیرێت یان ئایەتێك، سورەتێك، هاوشێوەی قورئان بێنن. هەروەها بابەتێكیش نیە كە مرۆڤەكان پێویستیان تێی بكەوێت و لە شەریعەتی پیرۆزی ئیسلامدا ئاماژەی پێنەكرا بێت و چارەسەری بۆ نەدۆزرابێتەوە. ئەم ڕاستیانە لە ئاینی كەنیسەدا بەدی نەدەكرا بۆیە فیكری سیكۆلاریزم توانی سەربكەوێت بەسەریدا.\nئەتوانین بڵێین سیكۆلاریزمی سیاسی هەمان سیكۆلاریزمی فەلسەفیە و بە واتای جیاكردنەوەی ئاین دێت لە كاروباری سیاسەت و فەرمانڕەوایی ، ئینكاری لە كامڵ بوون و تەواو بوونی شەریعەتی خوای گەورە دەكەن و بە گونجاوی نازانن بۆ بەڕێوەبردنی ژیانی مرۆڤایەتی.. لەلایەكیترەوە پڕوپاگەندەی سیكۆلاریستانی سیاسی كە خۆیان بە ئاینپەروەر دەزانن و دەڵێن سیكۆلاریزم لەگەڵ ئاینپەروەریدا هیچ دژایەتیەكیان نیە ، ووتەیەكی پوچ و بێ بنەمایە و ئینكاریە لەڕاستیەكانی ئاین و دووڕوویە ، بە شێوەیەك ئەگەر تۆزێك لە بنەماكانی ئاین وورد ببینەوە دووڕووەیەكەیان ئاشكرا دەبێت.\nپێشوو رابەری گشتی پیشوازی کرد لە ژمارەیەک پێشمەرگەی دێرینی بزوتنەوەی ئیسلامی\nدواتر رابەری گشتی سەرپەرشتی کۆبونەوەی مەکتەبی ڕیکخستنی بزوتنەوەی ئیسلامی کرد\nبەڕێز ڕابەری گشتی لەگەڵ کاک مسعود بارزانی کۆبوەوە\nڕابەری گشتی پێشوازی کرد لە وەفدێکی فراکسیۆنی نەوەی نوێ و ئەنجومەنی باڵای نەوەی نوێ\nڕابەری گشتی پێشوازی کرد لە سەرۆکی ھاوپەیمانی نیشتمانی\nته‌مموز 31, 2019\nڕابەری گشتی سەر پەرشتی کۆبوونەوەی شورای کرد\nته‌مموز 27, 2019\nرابەری گشتی بزووتنەوەی ئیسلامی له شاری هه‌ولێر له‌گه‌ڵ به‌رپرسی سەرجەم مه‌ڵبه‌نده‌كان کۆبوەوە\nته‌مموز 2, 2019\nڕابەری گشتی پێشوازی کرد لەبەڕێز کاك محەمەدی حاجی محمود سکرتێری گشتی حزبی سۆسیالیست دیموکراتی کوردستان\nحوزه‌یران 20, 2019\nڕابەری گشتی پێشوازی کرد لە مامۆستا عەلی باپیر ئەمیری کۆمەڵی ئیسلامی\nڕابەری گشتی پێشوازی کرد لە وەفدێکی باڵای ڕەوتی حیکمە کە بە نوێنەرایەتی سید عمار حکیم\nكُلُّ مَنْ عَلَيْهَا فَانٍ, وَيَبْقَى وَجْهُ رَبِّكَ ذُو الْجَلالِ وَالإِكْرَامِ …\nئه‌رشیفه‌کان مانگێک دیاری بکه ئه‌یلول 2019 (2) ئاب 2019 (1) ته‌مموز 2019 (3) حوزه‌یران 2019 (5) ئایار 2019 (1) نیسان 2019 (4) ئازار 2019 (11) شوبات 2019 (4) كانونی دووه‌م 2019 (5) كانونی یه‌كه‌م 2018 (6) تشرینی دووه‌م 2018 (6) تشرینی یه‌كه‌م 2018 (11) ئه‌یلول 2018 (11) ئاب 2018 (25) ته‌مموز 2018 (6) حوزه‌یران 2018 (11) ئایار 2018 (11) نیسان 2018 (25) ئازار 2018 (32) شوبات 2018 (16) كانونی دووه‌م 2018 (19) كانونی یه‌كه‌م 2017 (7) تشرینی دووه‌م 2017 (8) تشرینی یه‌كه‌م 2017 (16) ئه‌یلول 2017 (6) ئاب 2017 (7) ته‌مموز 2017 (7) حوزه‌یران 2017 (1) ئایار 2017 (21) نیسان 2017 (30) ئازار 2017 (11) شوبات 2017 (17)


(خەڵك) ناوی نزیكترین كاندید بۆ پۆستی سەرۆكایەتی پەڕلەمانی كوردستان ئاشكرا دەكات – تۆڕی میدیایی خەڵک\n(خەڵك) ناوی نزیكترین كاندید بۆ پۆستی سەرۆكایەتی پەڕلەمانی كوردستان ئاشكرا دەكات\n2019/02/07 - 12:55 PM\nپۆستی سەرۆكی پەرلەمانی كوردستان بۆ یەكێتی نیشتیمانی كوردستان یەكلایی بووەتەوە و نزیكترین پەرلەمانتاریش بۆ وەرگرتنی ئەو پۆستە، ڕێواس فایەقە، بەتایبەتی دوای ئەوەی بڕیاری دانانی قوباد تاڵەبانی بە جێگری سەرۆكی حكومەتی هەرێم دراوە بە نافەڕمی.\nسەرچاوەیەكی ئاگادار لە ئەنجومەنی سەركردایەتی یەكێتی بە (خەڵك)ی ڕاگەیاند، تائێستا بەفەڕمی بڕیاری كۆتایی لەسەر دیاریكردنی هیچ كەسێك نەدراوە، بەڵام بەگشتی دیاریكردنی قوباد تاڵەبانی بۆ پۆستی جێگری سەرۆكی حكومەت، چانسی ڕێواس فایەق بۆ وەرگرتنی پۆستەكە بەهێز دەكات.\nسەرچاوەكە كە نەیوست ناوەكەی ئاشكرابكرێت، ڕوونیكردەوە كە ڕێواس فایەق لەلایەن زۆربەی مەكتەبی سیاسی و سەركردایەتی یەكێـتییەوە پشتیوانی دەكرێت.\nبڕیارە ڕۆژی 18ی ئەم مانگە خولی پێنجەمی پەرلەمان كوردستان كۆبێتەوە و لەسەر چەند پرسێك گفتووگۆ بكرێت، بەتایبەتی هەڵبژاردنی دەستەی سەرۆكایەتی پەرلەمان.\nبێجگە لە ڕێواس فایەق، بێگەرد تاڵەبانی، ئەندامی سەركردایەتی و ئەندامی ئەم خولە و خولی پێشووی پەرلەمانی كوردستان بەهەمان شێوە هەوڵی بەدەستهێنانی ئەو پۆستە دەدات، بەڵام لەوانەیە وەرگرتنی ئەو پۆستە لەمكاتەدا بۆ ناوبراو ئاسان نەبێت، چونكە بەپێی ڕەچاوكردنی باڵانسی یەكێتی ناكرێت هەموو پۆستە باڵاكان بۆ یەك كوتلەی یەكێتی بن، لەبەرئەوەی بێگەرد تاڵەبانی سەر بە كوتلەی تاڵەبانییەكانە و ڕێواس فایەق لەلایەن كۆسرەت ڕەسوڵەوە پشتیوانی دەكرێت.\nڕیواس فایەق ئەندامی سەركردایەتی یەكێتی نیشتیمانی كوردستانە و هەڵگری بڕوانامەی دكتۆرایە لە یاسای تایبەت و پسپۆڕی مەدەنی و یاسای وەبەرهێنانە و بێگەرد تاڵەبانی، ئەندامی سەركردایەتییە و هەڵگری بڕوانامەی بەكالۆرێۆسە لەبایۆلۆجیدا و لە مانگی ئەیلولی 2017 دا، وەك سكرتێری پەرلەمان دیاریكرا.\n(خەڵك) بۆ وەرگرتنی بۆچوونی هەردووكیان چەندجارێك پەیوەندی پێوەكردن، بەڵام وەڵامی پەیوەندییەكانیان نەدایەوە.\nیەكێتی بڕیار لەسەر بەشداریكردنی كۆبوونەوەی ئەنجومەنی پارێزگای كەركوك دەدات\nبەرپرسێكی یەكێتی: ئەنجامدانی كۆبونەوە لەدەرەوەی سنوری پارێزگای كەركوك نایاساییە\nئۆتۆمبێل و تەکنەلۆژیا10 خولەک پێش ئێستا\nناوخۆیی25 خولەک پێش ئێستا


پێداگریی و ئومێد؛ خه‌ونه‌كه‌ی ده‌شتی هێنایه‌دی\nكه‌ركوك/22ی نیسانی 2019/ ده‌شتی حه‌ساری باسی كتێبخانه‌ی گونده‌كه‌ی بۆ ئاماده‌بوان ده‌كات فۆتۆ: سۆران محه‌مه‌د\nده‌شتی حه‌ساری، چه‌ند ساڵێك له‌مه‌وبه‌ر له چه‌ند كتێبێكی كه‌م و بینایه‌كی روخاوه‌وه ده‌ستیپێكرد، ئه‌مڕۆ خه‌ونه‌كه‌ی گه‌وره بوو، ئێستا بۆته دامه‌زرێنه‌ری یه‌كه‌مین كتێبخانه‌ی حكومی له گونده‌كانی ناحیه‌ی شوان له كه‌ركوك.\nئه‌و گه‌نجه 25 ساڵه، له گونده‌كه‌ی خۆی "حه‌سار" سه‌ر به ناحیه‌ی شوان، به هەوڵ و ماندوبونی خۆیی و چه‌ند خۆبه‌خشێك كتێبخانه‌یه‌كی بچكوكی كرده‌وه، ئه‌مڕۆ دووشه‌ممه22ی نیسان به‌هه‌وڵی چه‌ند خۆبه‌خش، په‌رله‌مانتار و ئیداره‌ی كه‌ركوك به‌ڕه‌سمی وه‌كو كتێبخانه‌یه‌كی حكومی ناسێنرا.\nده‌شتی به (كه‌ركوك ناو)ی وت "سه‌ره‌تا بە هاوکاری چەند کەسێکی خۆبەخش بیناكه‌م نۆژه‌نكرده‌وه كه موڵكی وه‌زاره‌تی رۆشنبیری عیراقه، هه‌ر ئه‌مڕۆ له‌لایه‌ن کتێبخانەی گشتی کەرکوکەوە فەرمانبەری بۆ دابینكرا و خه‌ونه گه‌وره‌كه‌م هاته‌دی كه به‌ڕه‌سمی ناساندن و ده‌وڵه‌مه‌ندكردنی كتێبخانه‌كه بوو".\nكه‌ركوك/22ی نیسانی 2019/ ژنێك له كتێبخانه‌ی گوندی حه‌سار سه‌رقاڵی خویندنه‌وه‌یه فۆتۆ: سۆران محه‌مه‌د\nبه‌ڕه‌سمی ناساندنی كتێبخانه‌كه و كردنه‌وه‌ی هاوكات بوو له ساڵیادی ده‌رچونی یه‌كه‌م رۆژنامه‌ی كوردی به‌ناوی رۆژنامه‌ی "كوردستان" له22ی نیسانی ساڵی 1898 له قاهیره، له‌م رۆژه‌دا رۆژنامه‌نوسان و نوسه‌رانی كورد، چالاكی جۆراوجۆر ده‌كه‌ن.\nده‌شتی حه‌ساری، وتی "ده‌مه‌وێت خزمه‌ت به گه‌نجانی گوندی حه‌سار بكه‌م، تا لێره بخوێننه‌وه و خۆیان به خوێندنه‌وه ده‌وڵه‌مه‌ند بكه‌ن". ده‌شتی دوای هه‌وڵ و پێداگرییه‌كی زۆر به‌و شێوه‌یه خه‌ونه‌كه‌ی به‌دیهێنا.\nكتێبخانه‌كه 300 كتێبی لێیه و به‌ڵێنی ئه‌وه به ده‌شتی دراوه كتێبی زیاتری بۆ دابینبكرێت.\nله سنوری ناحیه‌ی شوان ئه‌و یه‌كه‌م گونده كه كتێبخانه‌ی تێدایه، ئه‌وه‌ش دوای هه‌وڵی به‌رده‌وامی ده‌شتی حه‌ساری.


ئاسایش له واشنتۆنی پایته‌خت و شاری نیۆرك توند كراوە - 2004-08-02\nی مانگی هه‌شـت ٠٢, ٢٠٠٤\nكاربه‌دەستان له واشنتۆنی پایته‌خت و شاری نیۆرك و گه‌لێك شوێنی دیكه‌ی ووڵاته یه‌كگرتووەكانی ئه‌مریكادا ئاسایشیان توندتر كردووە، ئه‌مه‌ش پاش ئه‌وەی هۆشداری پیلانێكی گروپی ئه‌لقاعدە بۆ سه‌ر ناوەندە داراییه‌كان ڕاگه‌یه‌ندرابوو.\nحكومه‌تیش پێنج نیشانه‌ی دیاریكردووە كه ئه‌گه‌ری هێرشی تیرۆرستیان بۆ سه‌ر دەكرێ، له‌وانه بازاڕی ئاڵوگۆڕكردنی سه‌همی نیۆرك و بینای چاودێری دارایی نێونه‌ته‌وەیی و بانكی جیهانی له و‌اشنتۆن.\nئه‌مڕۆ دووشه‌ممه‌ش له شاری نیۆرك پۆلیس دوو تونێلی داخستووە كه به ئاڕ‌استه‌ی ناوچه‌ی دارایی شارەكه دەڕوات. له واشنتۆن، كاربه‌دەستانی ئاسایش ئه‌و ئوتۆمبیله گه‌ورانه دەپشكنن كه به‌رەو بانكی جیهانی و بینای چاودێری دارایی نێونه‌ته‌وەیی دەڕۆن.\nجێی باسه، به‌رزكردنه‌وەی ڕادەی ئاسایش له‌و شوێنانه‌دا پاش كۆنفراسێكی ڕۆژنامه‌وانی وەزیری ئاسایشی ناوخۆی ئه‌مریكا تۆم رج هات كه تیایدا گوتی ئه‌و هۆشدارییانه له‌سه‌ر بنچینه‌ی هه‌ندێ زانیارییه كه له دوو سه‌رچاوەی دەزگای زانیاریه‌وە پێیان گه‌یشتووە.


دەرفەت لە قەیرانی ئۆکراینادا – خاکی کوردیا\nن: کاپڵان و هێنڕی لێوی\nئۆتۆ ڤۆن بیسمارک، “راوێژکاری ئاسن” تێبینی کرد: ‘یەک سیاسەتمەدار ناتوانێت خۆی هیچ شتێک دروست بکات.’ واتە: دەبێت چاوەڕێ بکات و گوێ بگرێت تا گوێی لە هەنگاوەکانی خودا دەبێت کە لە ڕێگەی ڕووداوەکانەوە دەنگ دەدەنەوە؛ پاشان باز بدە و دەست بە لێواری جلەکەی خودا بگرت.» دوای سەدە و نیوێک، وادیارە سەرۆک‌وەزیر ئۆلاف شۆڵز (ئاڵمان) ئەو هەنگاوانەی بیستووە. بەڕێز شۆڵز بە هەڵوەشاندنەوەی گرێبەستێکی گرینگی غاز لەگەڵ ڕووسیا و هەڵوەشاندنەوەی سیاسەتێکی دێرینی نەناردنی چەکی کوشندە بۆ ناوچە جەنگییەکان، دەستی بەسەر ئەو جلەدا گرتووە و ڕۆڵی ئەڵمانیای لە جیهاندا گۆڕیوە.\nهەروەها شەڕی ڤلادیمێر پوتین لە ئۆکراینا گرنگترە بۆ نەزمی جیهانی، دەتوانێت بۆ سەرۆک بایدنیش پارێزبەندی بێت. پێتان خۆش بێت یان نا، پاشەکشەی ئەمریکا ساڵانێکی زۆرە بووتە چیرۆکی گەورە لە ناوەند و وەزارەتەکانی ئەوروپا و ئاسیا و ڕۆژهەڵاتی ناوەڕاستدا. تەنانەت پێش مانۆڕی “هێڵی سوور”ی باراک ئۆبامای سووریا و خیانەتێک که دۆناڵد ترەمپ لە کوردەکانی عێراق و سووریای کرد، ئەو وشەیە لەسەر شەقام بە دەنگێکی بەرز و ڕوون بووە وا ئەمریکا بەرامبەر بە دۆستەکانی جێگەی باوەڕ نییه و لە مەترسییەکی جددیدایە کە هاوپەیمانی نوێی چین و ڕووسیا و تەنانەت نەیارانی پلە دووی وەک ئێران، بتوانێت ئەمریکا بترازێنێت.\nڕەنگە ئەمە وەک گلەیی خراپ لەسەر ئەمریکا بکەوێت کە بۆ دەیان ساڵە وەکوو گەورەهێزیکی خێرخواز دەرکەوتووە. بەڵام وەک ئۆکراینییەکان و کوردەکان باش دەزانن، ژیان بێ‌ئێنساف و نادادپەروەرانەیە. کەس حەزی لە لەیەنی دۆڕاو نییە، بە تایبەت لووتبەرز بێت.\nدەسەڵات دەتوانێت لە پرۆژەکردنی دەسەڵات و بەهاکاندا خۆبەزلزان بێت و لە هەمان کاتدا شایستە بێت. دەسەڵاتێک وەکوو ئەمریکا دەتوانێت بێکاریگەر بێت بەڵام ڕێزی لێبگیرێت ئەگەر لانیکەم سەبارەت بە هەنگاوە هەڵەکان خۆبەزلزان نەبێت. هاوکات خۆبەزلزانین و بێکاریگەر بوون سووکایەتییەکی گشتگیر بەدوای خۆیدا دەهێنێت.\nئەمریکا بە بۆنەی کارەساتی دڵتەزێنی دەرچوونی هەڵە لە ئەفغانستان، بەردباران کراوه. هاوپەیمانە سروشتییەکانی ئەمریکا بە شێوەیەکی تەواو مەنتقی پرسیاریان هاتووە پێش کە ئایا پێویستە لەگەڵ چین و ئێراندا پەیوەندیان بپارێزن.\nدوایی شتەکان گۆڕا. شکستی کابول کە پێدەچێت هاندەری کرێملین بوو، بە شێوەیەکی سەرنجڕاکێش زنجیرە تاوانە جەنگییەکانی ڕوسیای لە ئۆکرانیا زیاتر کردبێت. ئەمریکا دەرفەتێکی مێژوویی پێدرا بۆ ئەوەی دوای ساڵانێک پاشەکشە، بگەڕێنێتەوە دواوە و ئەو بەرپرسیاریەتییه دووبارە بکاتەوە کە پێدەچوو بۆ هەمیشە لەدەستچووبێت. وەکوو بابەتی بیسمارک، ئەمریکا ئەم دەرفەتەی دروست نەکرد. بەڵام، بەهۆی ئازایەتی و سەرکردایەتی پێشبینی نەکراوی گەل و سەرکردایەتی ئۆکراینا و توانای ئەوان بۆ ئامادەکردنی خۆڕاگری و بوێری بۆ سەرکەوتنێکی سەرنجڕاکێش لە سەنگەردا کە جیهانی شەرمەزار کرد تا بوێری ئۆکرانیەکان کەم نەبینن.\nبەڵام چۆن ئیدارەی بایدن دەتوانێت ئەم دیارییە بکاتە دیارییەک کە بەردەوام بێت لە بەخشین؟\nیەکەم: بەردەوامبوون لە دابینکردن و پشتگیریکردنی ئۆکراینا لە دژی ڕووسیا. بەڵام ئەم هەڵوێستە نوێیە بۆ دوکتۆرینێکی تەواو دروست بکەن و بۆ یەکەمجار لە ساڵانی ڕابردوودا سیاسەتێکی دەرەکی دوولایەنە دروست بکەنەوە کە پابەند بێت بە تواناسازی ئەو کەسانەی کە ئامادەن بارگرانی خەباتکردن بۆ بەرژەوەندی و بەهاکان هەڵبگرن کە لەگەڵ هەموو ئەمریکییەکان هاوبەشن.\nلە کوردەوە دەست پێ بکە. هاوپەیمانە کوردەکانی ئەمریکا وەک ئۆکراینییەکان شەڕیان کرد و شەڕیان بردەوە لە دژی دوژمنێکی خراپ کە هاوکات نەیارێکی ئەمریکایە- دەوڵەتی ئیسلامی. ئەوان باجی سەرکەوتنەکانیان بە خوێن دا بۆ ئەوەی ئەمریکا ناچار نەبێت خوێن بدات. وەک ئۆکراینییەکان- خاکێکی زیاتر لە ٤٠ ملیۆن کەسی کە ڕووسیا دەیەوێت ئێمە باوەڕمان بەوە هەبێت کە نەتەوەیەکی ڕاستەقینە نییە- کوردەکان ڕووبەڕووی ئینکاری ناسنامەی خۆیان وەک گەلێک دەبنەوە. ژمارەیان نزیکەی ٣٠ ملیۆن کەسە و گەورەترین نەتەوەی بێ دەوڵەتن لە جیهاندا. ئەوانیش وەک ئۆکراینییەکان بەدەست جوگرافیای سەلمێنراو و تەحەداییەوە دەناڵێنن و سنوورەکانی ئێران و عێراق و سووریا و تورکیا دەبڕن. بەڵام هەروەها وەک هاوتاکانیان لە ئۆکرانیا، پێشمەرگەی کورد لە عێراق و شەڕڤانانی کورد ڕۆژئاڤا لە سووریا توێژینەوەیەکی کەیسن لە جێبەجێکردنی کاریگەرانەی ئامۆژگارییە دێرینەکەی ئەمریکا کە دۆستەکانی دەبێ زیاتر لە شەڕی ڕاستەقینە بکەن لە کاتێکدا ئەمریکا مەشق و ڕاهێنان و هاوکاریان دەکات.\nکورد ئەو سەودایەی قبوڵ کرد. لە کاتی ململانێ لەگەڵ داعش کە لە ساڵی ٢٠١٤ دەستی پێکرد، کەمتر لە دوو دەیان سەربازی ئەمریکی کوژراون. کوردەکان ئازایانە و ئیستۆیکیانە قورسایی هەڵمەتێکی سەرکەوتوویان لە ئەستۆ گرت کە تیایدا نزیکەی ١١ هەزار ژن و پیاویان لەدەستدا و ٢٣ هەزار برینداری دیکەشیان بەرکەوت.\nکرێی ئەم توێژینەوە کەیسە ناوازەیە لە “بەشکردنی بارگرانی”دا چەند بوو؟ خیانەت. سەرەتا لە عێراق دوای ریفراندۆمی 2017 کە تیایدا کوردەکان دەنگیان بە سەربەخۆیی دا، پاشان لە سووریا کاتێک لە ساڵی 2019 فەرمان بە سەربازانی ئەمریکی کرا کە دەست لە لایەک بنێن بۆ ئەوەی هێزەکانی تورکیا و بریکارە ئیسلامییەکانیان بتوانن لەشکرکێشی بکەن و هەڤاڵانمان سەرببڕن.\nهەردوو بەڕێز بایدن و کاملا هاریس لە دژی ئەم گاڵتەجاڕییە دژ بە کورد هاتنە دەنگ. بە کردەوە هەموو هاودیموکراتەکانیان هاوڕا بوون. هەروەها زۆربەی کۆمارییەکان خۆیان نیشانداوە کە بە توندی لایەنگری کوردن لە دەربڕینی سوپاسگوزاری و سەرسامبوونیان بە گەلێک کە خەباتی کردووە و خەباتی دڕندانەیان بردۆتەوە بۆ ئەوەی تیرۆر وەک ئەوان سەردانی شارۆچکەکانی ئێمە نەکات.\nئەمریکییەکان بە هەموو چین و توێژە سیاسییەکانەوە لە دەوری ئۆکراینا کۆدەبنەوە و بەڕێز بایدن ڕاست دەکات داوای لە کۆنگرێس کردووە کە ٤٠ ملیار دۆلار وەک هاوکاری تێپەڕێنێت. ئەمریکییەکانی هەموو چین و توێژەکان ئەگەر دەرفەتیان بۆ بخرێتەڕوو، پشتگیری لە کوردەکانیش دەکەن. ئەوە کاری سەرۆکە کە یەکێکیان پێ بدات.\nیەکێک لە بردنەوە دوولایەنەکان لە ئەمریکای ئەمڕۆدا ڕەنگە بە ڕووداوێک سەیر بکرێت. بەڵام دوو هۆکار دەبن بۆ ئاهەنگێک- و دەرفەتێک بۆ بەڕێز بایدن کە بەڵێنەکەی جێبەجێ بکات کە “ئەمریکا گەڕاوەتەوە.”\nبایدن دەتوانێت پێگەی ئەمریکا دوای شکستی ئەفغانستان زیندوو بکاتەوە. هەنگاوی یەکەم یارمەتیدانی کوردە.\nPrevious ناكۆكی بنه‌ماڵه‌یی سەرکردەکانی کورد و زاڵ‌بوونی تورک و فارس\nNext سلفی‌گری توطئه جدید حکومت برای اختلاف و تفرقه مابین ملت کورد


ده‌ست نیشان كردندەستکاری\n^ "وەشانی ئەرشیڤکراو". Archived from the original on ٣ی تشرینی دووەمی ٢٠١٩. Retrieved ٣ی تشرینی دووەمی ٢٠١٩. Check date values in: |access-date=, |archive-date= (help)\nدواجار لە ١٨:١٩ی ٢٥ی ئازاری ٢٠٢١ دەستکاری کراوە


چوار لایەنەكە لە دەرەوەی پارتی و یەكێتی شاندێک دەنێرنە بەغدا\nTHURSDAY, 13 SEPTEMBER 2018 - 17:32\nبەشی عێراق و هەرێمی کوردستان- سەلیم شوشكەیی پەرلەمانتاری كۆمەڵی ئیسلامی لە پەرلەمانی عێراق رایگەیاند: چوار لایەنەكەی دەرەوەی دەسەڵاتی هەرێمی كوردستان لەدەرەوەی پارتی و یەكێتی شاندێک بۆ گفتوگۆ لەگەڵ لایەنە عێراقییەكان پێک دەهێنن.\nبەپێی هەواڵی کوردپرێس، سەلیم شوشكەیی، لە میانی لێدوانێكی راشیگەیاند كۆمەڵ و گۆڕان و هاوپەیمانی و یەكگرتوو بەم نزیكانە ئەو شاندە دروست دەكەن و بە سەربەخۆ دەچنە بەغدا و گفتوگۆی پێكهێنانی حكوومەتی داهاتوو لەگەڵ لایەنە عێراقییەكان دەكەن.\nئەو پەرلەمانتارەی كۆمەڵی ئیسلامی ئەوەشی وتووە کە ئەوان لەسەر حسابی لایێک پشتگیری لایێكی تر ناكەن و بەپێچەوانەشەوە، بەڵكوو چاورێی لایەنەكان لەسەر كاندیدێكی سەرۆک وەزیران رێككەوتن بكەن بۆ پێكهێنانی حكوومەتی داهاتوو.


هەموومان نیولیبڕالیستین (بەشی سێیەم)\nTuesday, 04.06.2021, 10:41\nئەو چەمکانەی نیولیبڕالیزم بەکاریاندێنێت، زیاتر لەوەی ک شەفاف بن، پەنهانکەرن. بازاڕ وەک سیستەمێکی سروشتییە کە بەشێوەی جازیبیە کاریگەری یەکسانی لەسەر هەمومان هەیە . بەڵام بازاڕ بەقوڵی دەرگیری پەیوەندیەکانی هێزە.ئەوەی بازار دەیخوازێت بەشێوەیەکی سروشتی یەکسانە بەخواستەکانی کومپانیا کان و سەرۆکەکانیان.اندرو سایر دەڵێت: بەرهەم هێنان دوو واتای جیاوازی هەیە : یەکێکیان دابینکردنی ئابوری و چالاکی کۆمەڵایەتی بەسودو بەرهەم هێنانە،ئەویتر کڕینی سەرمایەی بەردەستە بۆخراپ بەکارهێنانی سودی قەرز،سودی پشکەکان و موڵکانە .سود وەرگرتن لە یەک وشە بۆ چالاکیە جیاوازەکان"سەرچاوەی سامان دەشارێتەوە"بەو شێوەیە ئێمە لە ناسینەوە و دەستنیشانکردن لەنێوان شاردنەوەی سامان و بەرهەم هێنانی سامان سەرمان لێدەشێوێت.\nسەدەیەک پێش ئەوانەی سامانیان بەمیرات بۆمابۆ وە گاڵتەیان بە تازە پێگەیشتوان دەکرد،بازرگانان خۆیان وەک ئیجارە وەرگردادەنا، کارئافەرینانی خۆیان بەکرێدەدا تا مەقبوڵیەتی کۆمەڵایەتی بەدەست بێنن،ئەمڕۆ پەیوەندیەکان پێچەوانەبونەوە، ئیجارە وەرگران و میرات بەران خۆیان وەک کارئافرین دادەنێن،ئەوان پڕوپاگەندەی ئەوەدەکەن داهاتی بێ ڕەنجی خۆیان بە ڕەنج زەحمەتی خۆیان بەدەستهێناوە. ئەو گومناوی و سەرلێشێواویە، بەبێناوی و بێمەکانی سەرمایەداری مۆدێرن پەیوەندی هەیە. ئەمەواتا ئەو مۆدێلی خۆبەدەستەوەدان و ئیمتیازەکان،کە بۆتە هۆی ئەوەی کارگەران نەزانن بۆکێ زەحمەت دەکێشن. واتا کۆمپانیا گەلێک کەلەتۆڕی سیستەمە پەنهانە بێسنورەکان جێگیر بوون.واتا سیستەم گەلێک کە تەنانەت پۆلیسیش توانای ئاشکراکردنی خاوەنانی ڕاستەقینەی ئەو شەریکانەی نییە،واتا ڕێوشوێنەکانی باج،کە فێڵ لەحکومەتەکان دەکرێت ،لەکۆتایشدا واتا گورزلێدانی ئابوری کەهیچ کەس سەری لێدەرناکات. زۆر بەتوندی پارێزگاری لە بێناوی نیولیبڕالیزم دەکرێت،ئەوانەی کە بە هایک،فۆنمیزس، فریدمن،کاریگەرن،نکۆڵی لە واژەی نیولیبڕالیزم دەکەن و دەڵێن لەمڕۆدا ئەم چەمکە سوکایەتیی ئامێزە.ئەمەش هەندێ ڕاستی تێدایە،هەندێکیان خۆیان لیبڕالی کلاسیک،وهەندێکیان خۆیان بە اختیارگەرا دەزانن.بەڵام هەردو تەعبیرەکە گومڕاکەرن. چون ئەوە دەخەنە مێشکەوە کە ڕێگای کۆیلایەتی،بیرۆکراسی، یا بەرهەمەکەی فریدمان سەرمایەداری و ازادی لەخۆگری هیچ خاڵێکی ناکۆک نین.\n.لەگەڵ هەموو ئەمانەشدا ،خاڵێکی پەسند لە نیولیبڕالیزم،یان لانیکەی لەقۆناغی سەرەتادا هەیە.فەلسەفەیەکی جیاوازو نوێ بوو،داهێنەرانەبوو،کە تۆڕێکی ڕێکخراوی بیرمەندان و چالاکانی بەبەرنامە یەکی کرداری و ڕۆشن پەرەیان بە نیولیبرالیزمدەدا.هێمن و پتەوبو.هەروەها سەرکەوتنی نیولیبڕاڵیزم کاردانەوەی شکستی چەپ بوو،لە ۱۹۲۹ کەئابوری ئازاد بە فاجیحه گەیشت،کینز تیۆرێکی ئابوری تەواوی وەک جێگرەوە ئامادەکرد.وەختێک مۆدێلی کینزی لە بەڕێوەبردن دا لەکارکەوت،جێگرەوەی ئامادە هەبوو بۆ ی،بەڵام لە ۲۰۰٨ کە نیولیبڕالیزم لێک هەڵتەکا هیچ جێگرەوەیەک نەبو،بەهۆی ئەمەوەیە کە جەستە بێڕوحەکان دەجوڵێنەوە.هەشتاساڵە کە چەپ و ناوەند هیچ چوارچێوەیەکی تەواوی نوێی لە ئەندێشەی ئابوری خەلق نەکردووە. هەر جارێک ناوهێنانی لۆردکینز،واتا یەکجار اعتراف بە شکست.ڕێگا چارەی کینزی بۆچارەسەری قەیرانەکانی سەدەی بیست ویەکەم واتا چاوپۆشین لە سێ مەسەلەی بنەڕەتی:یەکەم ڕێکخستنی خەڵک لەدەوری ئایدیای قەدیمی دژوارە،دوەم کەموکوڕەیەکانی کە لە حەفتاکان دەرکەوتن ئێستاش چارە نەکراون،سێیەم و گرنگترینیان ڕێگاچارە بۆ وەخیمترین کێشە کان ،واتا قەیرانی ژینگە هیچ حەرفێکی بۆوتن نییە،میکانیزمی مۆدێلی کینزی جوڵێنەری خواستی بەکاربەران بو،بۆ پێشکەوتنی ئابوری.خواستی بەکاربەران و پێشکەوتنی ئابوریش جوڵێنەری بنەڕەتی وێرانکردنی ژینگەیە\nلە مێژوی مۆدێلی کینزی ونیولیبڕالیزم تێدەگەین کە بەتەواوی دژبونی یەک سیستەمی شکستخواردو بەس نییە،دەبێت جێگرەوەی ڕێکو پێک و تۆکمە بخرێتە ڕوو،ئەرکی بنچینەیی حیزبەکرێکاریەکان ،دیموکراتەکان،ئامادەکردنی یەک بەرنامەی ئەپۆلۆیە،بەڵام لە بواری ئابوریدا،تێکۆشانی ئاگایانەبۆ دیزاینی نیزامێکی نوێ کە لەئاستی پێویستیەکانی سەدەی بیست ویەک بێت...\nنووسینی:. جورج مونبیو\nو.ەرگڕانی: مەحمود عەبدوڵڵا


راپۆرتيگ بريتانى باس له سابقه‌ى سه‌ركرده‌يل حكومه‌ت تازه‌ى عراق ئه‌كا – Rojapp\nHome/هەواڵنێرەکان/راپۆرتيگ بريتانى باس له سابقه‌ى سه‌ركرده‌يل حكومه‌ت تازه‌ى عراق ئه‌كا\nراپۆرتيگ بريتانى باس له سابقه‌ى سه‌ركرده‌يل حكومه‌ت تازه‌ى عراق ئه‌كا\nHooshyar تشرینی یه‌كه‌م 28, 2018\tهەواڵنێرەکان Leave a comment 47 Views\nشه‌فه‌ق نيوز/ ماڵپه‌ڕ”ميدڵ ئێست ئاى” بريتانى له راپۆرتيگى باس له شيواز دامه‌زرانن حكومه‌ت عراقى كرد ك ناوه‌يليگ گرته‌سه خوه‌ى و به‌رنامه‌يل ته‌وافقييان ئاشكراس جوور محه‌مه‌د حه‌لبوسى سه‌رۆك په‌رله‌مان.\nله‌يوا دياره مه‌سه‌له‌ى دامه‌زرانن حكومه‌ت تازه‌ى عراقى له‌بان نزيكه‌وبوين ته‌كنۆكراتى ته‌وافقيه، له‌جياى ئه‌وه‌گ دقه‌ت له‌بان ئنتمايه‌يل تايفى و ره‌گه‌زێ بكا.\nماڵپه‌ڕه‌گه له‌ى راپۆرته وت: ئاشكراى دامه‌زرانن 14 وه‌زير كرياگه له جه‌م 22 وه‌زير. ئه‌و وه‌زيره‌يله ئه‌چنه پاڵ هه‌ر يه‌ك له به‌رهه‌م ساڵح سه‌رۆك كۆمار و محه‌مه‌د حه‌لبوسى سه‌رۆك ئه‌نجومه‌ن نوێنه‌ره‌يل و عادل عه‌بدولمهدى سه‌رۆك ئه‌نجومه‌ن وه‌زيره‌يل، ئه‌ويش ئه‌را سه‌ركردايه‌تى ده‌وڵه‌ت ك ناڵنێد وه‌ده‌س بڕيگ كيشه‌ى ناوخوه‌يى، هه‌ر له خوه‌ينيشانداينه‌يل به‌سره تا ره‌سيده بنياتناين ده‌وڵه‌ت له‌دوياى ده‌رچگن داعش.\nراپۆرته‌گه ئاماژه وه ئه‌وه كرد ئه‌و هه‌رسێ سه‌ركرده له‌يلاىن چوار لايه‌نه‌و له عراق دانريان، له‌وانه‌يش سه‌ربازگه‌ى موقته‌دا سه‌در و ركابه‌ره‌يلى له په‌له‌مانتاره‌يل سه‌ر وه فه‌سيله‌يل شيعه ك بڕيگ له‌ليان وه لايه‌نگر ئيران تومه‌تبار ئه‌كريه‌ن و بڕيگيانيش وه لايه‌نگر وڵاته‌يل يه‌كگرتگ ئه‌مريكا.\nراپۆرته‌گه باس له‌وه كرد ئه‌و نزيكه‌وبوين ئختزاليه ئغراكردن تايبه‌تيگ ئه‌دێ وه‌ل عادل عه‌بدولمهدى سه‌رۆك وه‌زيره‌يل، ك ئه‌را ماوه‌يگ له ئيران ژياگه‌و، به‌رهه‌م ساڵح ك هيمان مقه‌يه‌تى له په‌يوه‌نديه‌يلێ وه‌ل ئيران ئه‌كا و جوور كه‌سه‌يل تر سياسى له عراق ك له‌سه‌رده‌م سه‌دام حسێن له ده‌يشت وڵات ژيانه‌و داواى ده‌سميه‌ت و په‌نابه‌رى كرديان له‌لايه‌ن ئيرانه‌و.\nوه‌لێ له حاڵه‌تيگ ساڵح و عه‌بدولمهدى ك گوزه‌يشته‌يان وه‌ل ئيران بويه، ئيسه ماناى ئه‌وه‌يش نيه ك سه‌ر وه‌و وڵاته بوون، ئه‌ويش له‌وه‌ر ئه‌وه‌گ فكره‌يل سياسييان په‌ره سه‌ندگه وه‌ل گوزه‌ركردن وه‌خت و بنيات له‌بان بنه‌ماى ئنتهازى بويه له‌جياى ئه‌وه‌گ ئنتماى ئايدۆلۆجى ئه‌را واشنتۆن يا ته‌هران داشتوون.\nراپۆرته ئه‌وه ده‌رخست ك يه‌كه‌م ئه‌ركه‌يل په‌رله‌مان تازه‌ى عراقى له‌شوون هه‌ڵوژاردنه‌يل ئه‌وه بوى سه‌رۆك ئه‌نجومه‌ن نوێنه‌ره‌يل هه‌ڵوژارن ك عه‌ره‌ب سنيه، دوياى دامه‌زرانن محه‌مه‌د حه‌لبوسى ئه‌را سه‌رۆك په‌رله‌مانيش، ئه‌وه بوێ په‌رله‌مان به‌رهه‌م ساڵح هه‌ڵوژان ئه‌را سه‌رۆكايه‌تى وڵات له ته‌شرين يه‌كه‌م/ ئوكتۆبه‌ر و گه‌وراترين كوتله‌يش له په‌رله‌مان داواى هه‌ڵوژانن سه‌رۆك وه‌زيره‌يل كرد.\nوه چه‌واشه‌ى ساڵح و عه‌بدولمهدى، محه‌مه‌د حه‌لبوسى له ده‌يشت وڵات نه‌ژيا، ك زويتر پۆست پاريزگار ئه‌نبار داشت، دياره جه‌ده‌ل ره‌سانن ك گوايا له‌بان بنه‌ماى سه‌ر وه ئيرانه، ئه‌ويش وه بوونه‌ى پتشگيرى هاوپه‌يمانى هادى عامرى بوێ ك سه‌ركرده‌يل شيعه گرته‌سه خوه‌ى ئه‌را كانديدكردنيان، وه‌ل ئه‌وه‌يشا دياره كاروان حه‌لبوسى ئه‌وه له‌لى دياره ك مقه‌يه‌تى له په‌يوه‌نديه‌يل خاسيگ ئه‌كا وه‌ل وڵاته‌يل يه‌كگرتگ و هاوپه‌يمانييشى وه‌ل عامرى ك يه‌يش ده‌سميه‌تى دا ئه‌را وه‌رگرتتن ده‌نگه‌يل.\nئه‌و راپۆرته زياتر وت: به‌رهه‌م ساڵح له شانشين يه‌كگرتگ خوه‌نستگه‌و باوه‌ڕنامه‌ى دكتۆرا هاوردگه له ئحسا و به‌يانات و نوێنه‌ر يه‌كێتى نيشتمانى كوردستان بويه له واشنتۆن له‌وه‌ختيگ ك خوه‌ندكار خوه‌نين باڵا بوى له زانكۆى جۆرج تاون، وه‌لێ له‌ساڵ 2018 چيه‌سه ناو ركابه‌رى هه‌ڵوژانن جوور كانديد سه‌روه‌خوه‌ى له حزبه‌گه‌ێ. ئمجا هه‌ناى ك ساڵح هاته‌و ئه‌را سلێمانى جوور وه‌رپرسيگ حكومى، رۆڵيگ سه‌ره‌كى داشت له پرووژه‌يل جوور په‌يوه‌سكردن تووڕ كاره‌با له ئيران و وازكردن لق ئه‌را زانكۆى ئه‌مريكى ك يه‌يش له‌يوا كرد هاسه‌نگى بكا له‌ناونى كاريگه‌رى ئيرانى و ئه‌مريكى له‌بان ئاينده‌ى عراق.\nراپۆرته‌گه وت: هه‌رچه‌نى عه‌بدولمهدى له خيزانيگ ئاينپه‌روه‌ر شيعه‌س، وه‌لێ ئه‌وه نواگيرى له‌لى نه‌كرد مه‌يلى وه‌ره‌و لاى حزب شيوعى عراقى بچێد، شۆرش ئسلامى ئيرانييش سه‌رچه‌وه‌يگ ئلها بويه ئه‌راێ، وه ئه‌وه‌گ پرووژه‌يگ بويه دژ زاڵبوين حزبه‌يل چه‌پ.\nراپۆرته دقه‌ت له‌باره‌ى كاروان هه‌رسێ سه‌ركرده كردگه، وه‌ئه‌وه‌گ نه‌بايه‌د ته‌سنيف هه‌ركام له‌ليان وه‌شيوه‌يگ راسه‌خۆ بكريه‌ێد له‌ژير به‌يداخ سه‌ربازگه‌ى ئيرانى يا ئه‌مريكى، يه‌يش بيجگه ئه‌وه‌گ ئه‌وان سه‌روه‌خوه‌يانن له كوتله‌يل سه‌ره‌كيى سياسى.\nليست ئيسه‌يش له وه‌زيره‌يل بڕيگ له ته‌كنۆكراه‌يل جوور لوئه‌ى خه‌تيب وه‌ڕيه‌وبه‌ر وزه‌ى عراقى و سامر غه‌زبان وه‌زير نه‌فت و فوئاد حسێن وه‌زير دارايى ئه‌گرێده خوه‌ێ، وه‌لێ هه‌وه‌جه ئه‌را ئى ئۆپۆزسيۆن دووانييه جوور هه‌وه‌جه‌يگه ئه‌را پشتبه‌سانن وه تايفى ئه‌را ره‌سينه‌وه‌ى روێداگ سياسى عراقى ك دايناميكيه‌ت سياسى عراقى فيشتر مه‌ترسيدار كرد.\nله كووتاييش، راپۆرته‌گه جه‌خت له‌وه كرد ئه‌و هه‌رسێ سه‌ركرده له‌ماوه‌ى هه‌فته‌يل ئى دوياخره كار له‌بان دامه‌زرانن حكومه‌ت ديموكرات تكنۆكرات و مكوڕبوين له‌بان مقاومه‌ى مه‌يلداشتن له پشتگيرى كابينه‌يل وه‌زارى وه‌گووره‌ى بنه‌مايه‌يل ره‌گه‌زێ و تايفى، شان وه‌شان بودجه له‌ناونى ئه‌جنداى ئه‌مريكى و ئيرانى.\nPrevious بەشدار بووم لە پرسەی مامۆستا، پزیشک و مرۆڤ و منداڵدۆستی مەزن، خوالێخۆشبوو د. جەمال ئەحمەد رەشید. دکتۆر خزمەتکارێکی بێ وێنەی گەلەکەی بوو، بە تایبەت بۆ کەسانی هەژار وکەمدەرامەت. دڵسۆزیی و فەرهەنگی کاری ئەم دکتۆرە ناخ سپییە، نموونەیەکە بۆ هەموومان. رۆحت شاد دکتۆر گیان…\nNext ميرات داعش چوين وازێ وه شاره‌يل عراق ئه‌كا؟


کوردیپێدیا - 10 دەه نامە بۆ کچا من\n👫 ئارەزوو ئولفەتی گوڵدوستە\nناوی باوک: گوڵدوستە\nرۆژی کۆچی دوایی: 03-11-2021\nشوێنی لەدایکبوون: شارۆچکەی ئاناهیتا ی شاری کرماشان\nشوێنی کۆچی دوایی: شارۆچکەی ئاناهیتا ی شاری کرماشان\nساڵی کۆچی دوا\n👫 سەحەر ڕەزایی\nناوی باوک: ڕەزایی\nساڵی لەدایکبوون: 1988\nرۆژی کۆچی دوایی: 03-12-2021\nشوێنی لەدایکبوون: گوندی باوەرێز ی شاری سنە ی رۆژهەڵاتی کوردستان\nشوێنی کۆچی دوایی: گوندی باوە\n👫 زەهرا سابری\nناوی باوک: سوڵتان\nرۆژی کۆچی دوایی: 26-12-2021\nشوێنی لەدایکبوون: گوندی قونی ناوچەی سۆما ی برادۆست ی شاری ورمێ\nشوێنی کۆچی دوایی: گوندی قونی ناوچەی سۆما ی برادۆست ی شاری ور\n💎 خانی گەورە یان خانی مەحمودئاغای غەفوری\nخانی گەورە یان خانی مەحمودئاغای غەفوری لە کۆیە، لەسەر دەرگای خان لەسەر بەردێک بەفارسی نوسراوە ساڵی(1227) کۆچی واتە بەرانبەر لەساڵی(1806)زایینیدا لەسەر ئەرکی(مەحمود ئاغای غەفوری) دروستکراوە، نەخشەی خان\n💎 چوار تاقان\nئه و چوار تاقە دەکەوێتە سەرای کۆنی کۆیە سەر قشڵە، لەساڵی(1765)زایینی لەلایەن(حاجی سەعید بەگی کۆیی)یەوە دروستکراوە، لە چوارلاوە کوپەی پڕ ئاوی تێدەکرا و(خێراتۆکە)شیان پێ دەوت، لەلایەن کاروان\n📖 چەمکی کۆمەڵگەکان لە دەوڵەتان دا\nبابەت: زانیاری گشتی\nنووسین: شاروخ حەسەن زادە\nلە زانستە سیاسییەکاندا “کۆمەڵگەکان” لە بواری کارکردی سیاسییەوە دەخرێنە پێوانە و شرۆڤەکردن. بەپێی قیاس و تێکچڕژاویی کۆمەڵگەکان دەکرێ د\n📖 لە کانیی بیری قاسملووەوە\nئامادەکردنی: مالپەڕی کوردستان و کورد ماڵپەڕی فەرمی (حیزبی دێموکراتی کوردستان)\nدژایەتی لەگەڵ تێرۆریزم\n“ئەو بزووتنەوانەی بە ڕێگای دێموکراتیدا دەڕۆن و لایەنگری و پشتیوا\n📖 ئەو “هەژار”ەی من ناسیومە\nنووسین: عەبدوڵڵا حەسەن زادە\n(بۆ یادی 100 ساڵەی لەدایک بوونی عەبدولڕەحمان شەرەفکەندی)\nئەم کاتە باش!\nداوام لێ کرا لە بەرنامەی یادی سەدساڵەی لەدایکبوونی هەژاردا بەشدار بم و بابەتێک پێشک\n👫 عومەر فەقێ پوور\nناوی باوک:فەقێ پوور\nشوێنی لەدایکبوون: شاری مەهابادی ڕۆژهەڵاتی کوردستان.\nزیندانییەکی سیاسی شاری مەهابادی ڕۆژهەڵاتی کوردستانە، ساڵی 2000 بە تۆمەتی ئەندامێتی حیزبی دێموکراتی کوردس\n👫 خالید فەرەیدونی\nناوی باوک: فەرەیدونی\nزیندانییەکی سیاسی شاری مەهابادی ڕۆژهەڵاتی کوردستانە، ساڵی 2000 بە تۆمەتی ئەندامێتی حیزبی دێموکراتی کورد\n👫 گەلاوێژ ئەزدی\nرۆژی کۆچی دوایی: 23-11-2021\nشوێنی لەدایکبوون: گوندیدەرەبکە ی شاری پیرانشار\nشوێنی کۆچی دوایی: گوندیدەرەبکە ی شاری پیرانشار\n📷 ئەحمەد هەردی، ناسری ڕەزازی و کامەران موکری\nرۆژ یان ساڵی گیرانی وێنەکە : نەزانراوە\nکەسایەتییەکانی ناو وێنەکە: (1- ئەحمەد هەردی شاعیر،\n2-ناسری ڕەزازی گۆرانیبێژ، 3-کامەران موکری شاعیر).\n👫 دیمەن بایزیدی\nرۆژی کۆچی دوایی: 11-12-2021\nشوێنی لەدایکبوون: شاری مەهابادێ رۆژهەڵاتی کوردستان\nشوێنی کۆچی دوایی: شاری مەهابادێ رۆژهەڵاتی کوردستان\nساڵی لە دایکبوون:\n👫 فایزە ئەحمەدیان\nرۆژی کۆچی دوایی: 30-12-2021\nشوێنی لەدایکبوون: گوندی گوڵکەنگ ی شاری سەردەشتی ڕۆژهەڵاتی کوردستان\nشوێنی کۆچی دوایی: : گوندی گوڵکەنگ ی شاری سەردەشتی ڕۆژهەڵات\n👫 کاژین فەتاحی\nناوی باوک: شەهاب\nشوێنی لەدایکبوون: گوندی ڕاژان ی شاری ورمێ\nشوێنی کۆچی دوایی: گوندی ڕاژان ی شاری ورمێ\nکچێکی تەمەن 18ساڵان بووە کچ\n👫 ئیلهام ئاتەشبەرگ\nرۆژی کۆچی دوایی: 05-01-2022\nشوێنی لەدایکبوون:شارۆچکەی پیرانشار\nشوێنی کۆچی دوایی: شارۆچکەی پیرانشار\nساڵی کۆچی دوایی: 2022\n👫 ئارنیکا جیهانبین\nناوی باوک: جیهانبین\nساڵی لەدایکبوون: 2006\nرۆژی کۆچی دوایی: 12-12-2021\nشوێنی لەدایکبوون: شاری سنە ی ڕۆژهەڵاتی کوردستان\nشوێنی کۆچی دوایی: شاری سنە ی ڕۆژهەڵاتی کوردستان\n👫 پرشەنگ ئەمیری\nناوی باوک: ئەمیری\nشوێنی لە دایکبوون: گوندی بانیگان ی سەربە شارۆچکەی پاوە\nشوێنی کۆچی دوایی: گوندی بانیگان ی سەربە شارۆچکەی پاوە\nڕۆژ و مانگ و ساڵی کۆچی دوایی: 15-01-2022\n👫 عەبدولسەلام ئەمینی نەنۆری\nڕۆژی یەکشەممە 3ی خەرمانانی 2719ی کوردی بەرانبەر 24-07-2019، بە هۆی تەقەی هێزە چەکدارەکانی کۆماری ئیسلامی ئێران لە بەرزاییەکانی گوندی سەرتەزێن “ی سەر بە شاری بانە، گیانی لە دەست داوە.\n👫 حەبیب ڕۆستەمی - حەبیب گوڵنەزەر\nکۆڵبەرێکی خەڵکی قەسری شیرین و باوکی دوو منداڵ و پەیڕەوی ئایینی یاری، بە هۆی تەقەی ڕاستەوخۆی هێزە سەربازییەکانی ئێران لە ڕۆژی 03-12-2022 لە کوێستانەکانی ئەو شارە گیانی لەدەستدا.\n👫 میعاد بەهرام سۆهراب\nناوی باوک: بەهرام سۆهراب\nئەندامی پێشووی کۆمەڵەی مافی مرۆڤی کوردستان و چالاکی سیاسی رۆژهەڵاتی کوردستانە. ڕۆژی 08-05-2021، لە شاری سلێمانی دەستبەسەر کراوە.\n👫 ئارمین ئەسپرلۆس\nچالاکوانی ژینگەیی خەڵکی سنە، لە لایەن لقی یەکی دادگای ئینقلابی ئێران لە شارەکە بە سەرۆکایەتی دادوەر سەعیدی، بە تۆمەتی “هاوکاری کردن لەگەڵ یەکێک لە لایەنە کورد\n📕 10 دەه نامە بۆ کچا من | پۆل: پەڕتووکخانە | زمانی بابەت: 🏳 کرمانجی - کوردیی سەروو\n10 دەه نامە بۆ کچا من\nپەرتووک : 10 دەه نامە بۆ کچا من\nنڤێسین : بەدیعە سبیل\nوەرگێران : ژین محەمەد شەریف\n🔗 خوێندنەوە / داونلۆدکردنی پەڕتووکی: 10 دەه نامە بۆ کچا من\n📥 ژمارەی داونلۆد: 115 جار\n1. 👁 ژین محەمەد شەریف\n📙 پەڕتووک - کوورتەباس: 👩 ژنان\n➕ ئەم بابەتە لەلایەن: (رۆژگار کەرکوکی)ەوە لە: Nov 29 2021 4:18PM تۆمارکراوە\n👌 ئەم بابەتە لەلایەن: (هاوڕێ باخەوان)ەوە لە: Nov 30 2021 12:35AM پێداچوونەوەی بۆکراوە و ئازادکراوە\n✍ ئەم بابەتە بۆ دواجار لەلایەن: (هاوڕێ باخەوان)ەوە لە: Nov 29 2021 4:22PM باشترکراوە\n📷 فایلی وێنە 1.0.1 105 KB Nov 29 2021 4:19PM رۆژگار کەرکوکی\n📕 فایلی PDF 1.0.1 580 KB 43 Nov 29 2021 4:21PM رۆژگار کەرکوکی\nپەڕتووک PDF 13,156\n🗄 سەرچاوەکان 17,456\nئه و چوار تاقە دەکەوێتە سەرای کۆنی کۆیە سەر قشڵە، لەساڵی(1765)زایینی لەلایەن(حاجی سەعید بەگی کۆیی)یەوە دروستکراوە، لە چوارلاوە کوپەی پڕ ئاوی تێدەکرا و(خێراتۆکە)شیان پێ دەوت، لەلایەن کاروانچیەکان و ڕێبوارانی ڕێگاکانی(کەرکوک، گەرمیان، موسڵ، هەولێر، سلێمانی) پشوو و حەسانەوەیان له و چوارتاقەدا بوو. \nشوێنی کۆچی دوایی: گوندی قونی ناوچەی سۆما ی برادۆست ی شاری ورمێ\nخاتوونێکی تەمەن 21 ساڵانە بووە، خەڵکی گوندی قونی-ی لە دەڤەری سۆما برادۆستی سەر بە شاری ورمێ، لە ڕێگای خۆسووتاندنەوە هەوڵی خۆکوژی دا وکۆتایی بە ژیانی خۆی هێنا.\nشوێنی کۆچی دوایی: گوندی باوەرێز ی شاری سنە ی رۆژهەڵاتی کوردستان\nسەحەر ڕەزایی تەمەن 33 ساڵ دوو منداڵی هەیە و مێردەکەی دوو ساڵ لەمەوبەر گیانی لەدەستداوە. لەلایەن براکانییەوە لەسەر بنەمای پاراستنی شەرەف کوژرا.


درەختە بەتەمەن و دەگمەنەکانی جیھان بەھۆی گۆڕانی کەشوھەواوە لەژێر ھەڕەشەی لەناوچووندان\nئاشکرایە بەرزبوونەوەی پلەکانی گەرماو گۆڕانی کەشوھەوای جیھان لەھەموو لایەکەوە کاریگەریەکی گەورەی کردۆتە سەر ھەسارەی زەوی و ژیانی مرۆڤ و زیندەوەرەکانی تر, لە دواین بە دواداچوونیشدا دەرکەوتووە کە بەھۆی بەرزبوونەوەی پلەکانی گەرماوە درەختە بەتەمەن و دەگمەنەکانی جیھان ھەڕەشەی لەناوچوونیان لەسەرەو بەرەو نەمان دەچن.\nجۆرێک لە درەخت لە کیشوەری ئەفریقا ھەیە کە پێی دەوترێت (بایۆباب), ئەم درەختە یەکێکە لە درەختە جوان و سەرنج راکێشەکانی جیھان کە تەمەنێکی زۆر درێژیان ھەیە و پێیان دەوترێت (درەختی ژیان) و لە ساڵانی پێشوودا تەنیا ١٣ دانەیان لەسەر زەوی مابوون.\nلەنوێترین توێژینەوەو بەدواداچوونی زانستیدا کە لە گۆڤاری (نەیچە پلانتس) بڵاوکراوەتەوە و لەسەر ئەم جۆرە درەختە کراوە دەرکەوتووە کە بەداخەوە لە کۆی ١٣ درەختی (بایۆباب) بەھۆی گۆڕانی کەشوھەواوە لە ماوەی ١٢ ساڵی پێشوودا ٩ دانەیان لەناوچوون و تەنیا ژمارەیەکی کەمیان ماوە, لە کاتێکدا ئەم جۆرە درەختە تەمەنی دەگەڕێتەوە بۆ پێش لە دایک بوونی حەزرەتی عیساو تەمەنیان لە نێوان ھەزار بۆ دوو ھەزارو پێنج سەد ساڵدایە.\n(بایۆباب) یەکێکە لە درەختە بەسودەکان بۆ خەڵکی ئەو ناوچەیەی لە نزیکیەوە دەژین, ھەر بۆیە خەڵکی ئەو ناوچەیە زۆر دڵتەنگ و خەمبارن بە لەناوچوونی ئەم درەختە, وەک خۆیان دەڵێن بایۆباب بەشێکی گەورەیە لە یادەوەری و ژیانی خۆمان و باوباپیرانمان, زۆرێک لە مەراسیمە ئاینی و کۆمەڵایەتیەکانمان بەدرێژایی مێژوو لە تەنیشت ئەم درەختانەوە بووە, ھەزاران ساڵە ئەم درەختە لەگەڵ ئێمەدا دەژی و سودێکی زۆرمان لێ بینیوە بۆیە ئێستا زۆر نیگەرانین لە لەناوچوونیان.\nلەبارەی لەناوچوونی ئەم درەختانەوە یەکێک لە راوێژکارانی رێکخراوی ژینگەی سەر بە نەتەوە یەکگرتووەکان دەڵێت ھۆکاری لە ناوچوونی ئەم درەختانە ھەر چی بێت دواجار دەستی مرۆڤی تێدایە, بەداخەوە لە ئێستادا گۆڕانی کەشو ھەواو گەرم بوونی زەوی کە ھۆکارەکەی مرۆڤە کاریگەریەکی گەورەی کردتە سەر ژیانی ئێمەو ھەموو زیندەوەرانی تر, لەبەرئەوە تا ئەم دیاردەیە بەردەوام بێت چەندین رووداوی تری لەم جۆرە لە جیھاندا روودەدەن بەداخەوە.\nدرەختی بایۆباب یەکێک لە درەختە مێژوویەکانی سەر ھەسارەی زەویەو زیاتر لە باشوری کیشوەری ئەفریقاو ھیندو ئوستورالیا ھەبووە, قەدێکی درێژی ھەیە و لق و گەڵاکانی بەشێوەیەکی بازنەیی فراوان بەدەوریدا شۆڕ دەبنەوە, بەرزیەکەی لەنێوان ٢٠ بۆ ٣٠ پێدا دەبێت.\n5 مانگ پێشتر - Jul 18 2018 12:18PM


یەکێتیی بۆ سەقامگیریی سیاسی و ئاسایش و ئارامیی هەرێمی کوردستان باجی زۆری داوە – لڤین پرێس\nلاهور شیخ جەنگی:\nلاهور شێخ جەنگی و بافڵ تاڵەبانی هاوسەرۆکانی یەکێتی، ئەمڕۆ ( سێ شەممە، ١٥ی حوزەیرانی ٢٠٢١ ) لە هۆڵی تەلاری هونەر لە شاری سلێمانی لەگەڵ مەکتەبی ڕێکخستن و سەرجەم لێپرسراو و ئەنجوومەن و ئەندامانی مەڵبەندەکانی یەکێتیی نیشتمانیی کوردستان کۆبوونەوە.\nلاهور شێخ جەنگی هاوسەرۆکی یەکێتی سەبارەت بە کۆبوونەوەکان ڕایگەیاندووە:\nلە دوو کۆبوونەوەی فراواندا کە ژمارەیەک لە هەڤاڵانی دەستەی کارگێڕی و مەکتەبی سیاسی ئامادەی بوون،هاوسەرۆکان وتاری هەمەلایەنەمان لەبارەی دۆخی یەکێتیی دوای کۆنگرەی چوارەم، دۆخی ناوخۆی هەرێم، کەرکوک و ناوچە دابڕێندراوەکان، پەیوەندییەکانی یەکێتیی، پەیوەندی نێوان هەرێم و بەغدا، هەڵبژاردنەکانی داهاتووی عێراق پێشکەش کردووە.\nجەختمانکردەوە کە بەستن و سەرکەوتنی کۆنگرەی چوارەم وەرچەرخانێکی گەورە بوو، مژدەی نوێبوونەوە و سەرکەوتن بوو لە ژیانی سیاسی و ڕێکخراوەیی یەکێتییدا، پەیامی سوپاسگوزاری و پێزانینمان ئاڕاستەی هەڤاڵە دێرینەکانمان کرد و ڕامانگەیاند کە بە دڵگەورەیی و سنگفراوانی و هاوکاری و پشتیوانیی ئەوان و جۆشوخرۆش و دڵسۆزیی کادرەکانی یەکێتیی لە سەرجەم ئۆرگانەکان توانرا کۆنگرەی یەکێتیی سەرکەوتوو بێت و دەستاودەستکردنی دەسەڵات بکرێت کە لە خۆرهەڵاتی ناوەڕاستدا ئەنجامدانی پرۆسەیەکی لەو شێوەیە بێ وێنە بوو.\nئاماژەمان بە هەوڵ و هەنگاوەکانی یەکێتیی کرد لە دوای کۆنگرە کە بەو ماوە کەمە و سەرباری ئاستەنگەکان و بڵاوبوونەوەی ڤایرۆسی کۆرۆنا توانراوە کاری زۆرباش ئەنجام بدرێت و هەنگاوی گەورە بنرێت بە ئاڕاستەی چالاککردن و ڕێکخستنەوەی ئۆرگانەکانی یەکێتیی و خزمەتکردن بە کۆمەڵانی خەڵکی کوردستان لە هەموو ئاستەکاندا، بەڵێنیشمانپێدان کە ڕاستەوخۆ دوای هەڵبژاردنەکانی عێراق، کۆنفرانسی مەڵبەندەکان ئەنجام بدرێت.\nباسمان لە ئەرک و خەبات و تێکۆشانی ئەمڕۆی هەڤاڵانی ڕێکخستنەکان کرد و داوامان لێکردن کە هیمەت بکەن و قۆڵ و بازوی لێ هەڵبماڵن و بچنە ناو جەماوەر و ڕوئیا و سیاسەت و بەرنامەی یەکێتییان بۆ ڕوون بکەنەوە.\nئاماژەمان بە دۆخی ناوخۆی هەرێمی کوردستان کرد و جەختمانکردەوە کە یەکێتیی بۆ سەقامگیریی سیاسی و ئاسایش و ئارامیی هەرێمی کوردستان و پاراستنی تەبایی و یەکڕیزیی نێوان لایەنەکان باجی زۆریداوە ئەوەش لە پێناو خزمەتکردنی کۆمەڵانی خەڵکی کوردستان و گۆڕینی سیستمی سیاسی و ئەدای حکومڕانی کە لە ئاست خواست و داوا ڕەواکانی خەڵکی کوردستان بێت.\n(کەرکوک و ناوچە دابڕێندراوەکان)\nبە بایەخەوە باسمان لە کەرکوک و ناوچە دابڕێندراوەکان کرد و ڕامانگەیاند کە یەکێتیی دەگەڕێتەوە کەرکوک و کەرکوک قودسی کوردستانە و لە ڕیزی پێشەوەی کارەکانی یەکێتیی نیشتمانیی کوردستاندایە، جەختمانکردەوە کە سیاسەت و بەرنامەی یەکێتیی گرنگیدانە بە هاونیشتمانییان لەو ناوچانە و دوورخستنەوەی مەترسییەکانی داعش و گەڕاندنەوەی ئارامییە بە تایبەت لەو ناوچانەی بۆشایی ئەمنی تێدا دروستبووە، دووپاتیشمان کردەوە کە یەکەم بەرنامەی سەردان و دیدارەکانیشمان بۆ شار و شارۆچکەکان لە کەرکوکەوە دەست پێدەکات.\nڕامانگەیاند دوای کۆنگرە، یەکێتیی بە پەیوەندییەکانیدا چۆتەوە ئێستا پەیوەندییەکی دۆستانە و بەهێزی هەیە لەگەڵ سەرجەم لایەنە کوردستانییەکان و توانراوە لە ڕێگەی دیدار و سەردانەکانەوە پەیوەندییەکان لەگەڵ لایەنەکان ڕێکبخاتەوە، لەگەڵ لایەنە عێراقییەکانیش بە شیعە و سوننەوە توانراوە باڵانسی هێز بگەڕێندرێتەوە و ئەو پەیوەندییانە بەهێز بکرێتەوە کە بناغەکەی سەرۆک مام جەلال دایڕشتبوو، جەختیشمان کردەوە کە ئێستا یەکێتیی بە سەنگ و قورساییەکی بەهێزەوە گەڕاوەتەوە بەغدا و بەشدارە لە داڕشتنی نەخشەی سیاسی. ئاماژەمان بە فراوانبوون و بەهێزیی پەیوەندییە دیبلۆماسییەکانی یەکێتیی کرد و جەختمانکردەوە کە شاند و نێردە نێودەوڵەتییەکان و باڵیۆز و کونسوڵی وڵاتان بە گرنگییەوە دەڕواننە هەڵوێست و بەرنامەی یەکێتیی وەک حزبێکی خاوەن بڕیار لەسەر گۆڕەپانی سیاسی عێراق و هەرێمی کوردستان.\n(پەیوەندییەکانی نێوان هەرێم و بەغدا)\nئاماژەمان بە گرنگیی بەغدا کرد بۆ کورد و ڕامانگەیاند کە سیاسەتی یەکێتیی گرنگیدانە بە بەغدا و بەدەستهێنانی سەرجەم مافەکانی گەلی کوردە لە ڕێگەی دەستوورەوە کە وەک چەکێکی بە هێز دەتوانین پەنای بۆ ببەین و ئەزموونی هەرێمەکەمان بپارێزین. لەو سۆنگەیەشەوە ئاماژەمان بە ڕێککەوتنی نێوان حکومەتی هەرێم و بەغدا کرد و بە گرنگییەوە باسمان لە هەوڵ و هەنگاوەکانی تیمی یەکێتیی کرد لە حزب و حکومەت، دوای چەندین سەردان و دیدار و کۆبوونەوە بۆ بەغدا و رۆڵی سەرۆککۆمار و فراکسیۆنی یەکێتیی لە بەغدا توانرا ئەو ڕێککەوتنە بگەیەندرێتە ئەنجام کە ئەوەش تەنیا بۆ دابینکردنی مووچە و شایستە داراییەکانی هەرێم نییە، بەڵکو بۆ چارەسەرکردنی تەواوی کێشە هەڵپەسێردراوەکانی ترە بە تایبەت کێشەی کەرکوک و ناوچە دابڕێندراوەکان.\nجەختمان کردەوە کە هەڵبژاردنەکانی داهاتوو بۆ کورد پرۆسەیەکی چارەنووسسازە، دوپاتیشمان کردەوە کە بۆ بەهێزیی پێگەی کورد لە بەغدا و گەڕاندنەوەی باڵانسی هێز و بەدەستهێنانی تەواوی مافەکان لە ڕێگەی خەباتی پارلەمانییەوە، پێویستە لایەنە کوردستانییەکان بە یەکڕیزی بچنە بەغدا، لەو ڕووەشەوە ئاماژەمان بۆ پێکهێنانی لیستی هاوپەیمانی کوردستان لە نێوان یەکێتیی و بزووتنەوەی گۆڕان کرد بۆ بەشداریکردن لە هەڵبژاردنەکانی داهاتوو، داواشمان کرد هەموو لایەنە کوردستانییەکان بێنە ژێر چەتری ئەو لیستە بۆ ئەوەی کورد بە زۆرترین ژمارەی کورسی و بە یەکدەنگی لە بەغدا خەبات بکات بۆ بەدەستهێنانی ئامانجەکان.\nدڵنیاییماندایە هەڤاڵانمان لە مەڵبەندەکان کە ئاسۆی یەکێتیی لە هەڵکشاندایە و یەکێتیی دەتوانێت وەک هێزێکی کاریگەر هەموو لایەنە کوردستانییەکان لە بەغدا کۆ بکاتەوە و خزمەتی کۆمەڵانی خەڵکی کوردستان بکات.\nهیچ بڕیارێکی فەڕمی بونی نییە بۆ ناردنی ٢٠٠ ملیار دینار بۆ هەرێم


بە بۆنەی روودانی کارەساتی بوومەلەرزە لە رۆژهەڵات و باشووری کوردستان – هه‌ڵوێست\nسه‌ره‌تا / بابه‌تی نوێ / بە بۆنەی روودانی کارەساتی بوومەلەرزە لە رۆژهەڵات و باشووری کوردستان\nهه‌ڵوێست 2017-11-13 بابه‌تی نوێ, رۆژهه‌ڵات, كوردستان, هه‌ڵوێست, وتاره‌كان لێدوانێك بده 76 بینراوه\nئێوارەی یەکشەمە ٢١ی خەزەڵوەر لە هەردوو بەشی رۆژهەڵات و باشووری کوردستان بوومەلەرزەیەکی بەهێز روویدا کە بەپێی ڕاگەیاندنی ناوەندە باوەڕپێکراوەکانی ئامریکایی و ئورووپایی، بە پێوەری ریشتر بە رادەی ٧.٣ مەزەندەکراوە. ئەم رادە لە بەهێزیی بوومەلەرزە زۆر لە سەر و بە هەژانێکێ گەورە و وێراکەر دێتە ئەژمار. بە پێی دوایین ئامارەکان زۆرترین زیان و قوربانی و وێرانی لە رۆژهەلاتی کوردستان و پارێزگای کرماشان روویداوە.\nبە پێی زانیارییەکان حکوومەتی ئێران سەرەڕای وەڕێخستنی هەراو هوریا، تا ئێستە بە گوێرەی پێویست و توانی دەوڵەتێک، هەنگاوی هەڵنەگرتوە و زۆرترین هاوکاریی و یارمەتییەکان بۆ ناوچە وێران بوەکان لەلایەن خەڵکی کوردستانەوە بوە.\nبەم بۆنەوە لە زۆربەی شارەکانی رۆژهەڵاتی کوردستان ستاد(ناوەند)ی کۆکردنەوەی یارمەتیی مادی و شتومەک لە لایەن خەڵکەوە پێکهاتوە و خەڵک خۆیاان بە شناخت لە حکوومەتی ئیسلامی ، کومیتەی هاوکارییان پێکهێناوە و کۆمەڵانی خەڵکیش ئەوەی لە توانایاندایە بۆ هاریکاری و یارمەتی لێقەوماوان، درێخ ناکەن.\nهاوکات لە باشووریش بوومەلەرزە زیانی بوە ، لەو پێوەندیەدا حکوومەتی هەرێم بەگوێرەی توان بەدەم لێقەوماوانەوە چوە. و لەم بەشەی کوردستانیش یارمەتیەکانی کۆمەڵانی خەڵک بەرچاو و جێ ستایشە.\nئەوەی جێ سەرنجە ، ئەم بوومەلەرزە بە پێی بەهێزبوونەکەی زیان و وێڕانگەریی کەمتر لە ئاستی چاوەروان کراوە، بەتایبەت گەر ئەوە لەبەرچاو بگرین کە خانووسازیی لە ناوچەکە و بەتایبەت کوردستان لە ئاست و پێوەری ئیستاندرد و گونجاو بۆ رووداوە سروشتی‌یەکان دا نین.\nکارناسانی بواری “بوولەرزەناسی” باس لەوە دەکەن کە بەهۆی روودانی بوومەلەرزەکە لە قووڵایی ٢٥ کیلومێتریی عەرز(بەختەوەرانە)گەرچی هێزی لە پلەی ریشتری ٧.٣ بوە، بەڵام قەڵشان و داتەپین و خزانی عەرز( کە هۆکاریی سەرەکیی رووخان و تێکدان و کوشتنن)زۆر بەرچاو نەبوە. سەلمێنەری ئەو راستیەش هەڵسەنگاندنی ئەو پێوەرە(٧.٣)ـە لەگەڵ بوومەلەرەزەکانی هاوشێوەی دیکەیە. بۆ نموونە لە ساڵی ١٣٨٢ی هەتاوی لە شاری “بەم” ی سەر بە پارێزگای کرمان(ئێران) بوومەلەرزەیەک لە ئاستی ٦.٦ ریشتر روویدا کە بوەهۆی کوژرانی ٢٦،٢٧١ کەس و برینداربوونی ژمارێکی زۆرتر و بێ لانە و کاشانە بوونی زیاتر لە ١٠٠ هەزار کەس. ئەڵبەت ناوەندە سەربەخۆەکان ئەو ئامارە ی حکوومەتی ئێران رەد دەکەنەوە و لەوباوەڕيدان قوربانی و بریندار و زیانلێکەوتوەکانی ئەو بوومەلەرزەیە زۆرتر لەو ئامار حکوومەتییەوە بوە.\nماڵپەڕی هەڵوێست وێڕای بەداخ بوون لەو پێشهاتە، لە بنەماڵە و کەسوکاری قوربانیانی ئەو کارەساتە لە هەردوو بەشی کوردستان(رۆژهەڵات و باشوور) سەرخۆشی دەکات و هیوای چاکبوونەوەی برینداران و سارێژبوونی تەم و پەژارەی خەڵکی گشت کوردستان و بەتایبەت ناوچە بوومەلەرزە لێدراوەکان دەخوازێت.\nسەرچاوەی زانیارییەکان لەسەر بوولەرزەی شاری بەم:\nتاگه‌كانباشووری کوردستان توێژینەوە ده‌سه‌ڵات رەخنە رۆژهه‌ڵات سیاسیی كوردستان هەڵوێست یه‌كریزیی-نیشتمانیی\nپێشوو کەرامەتی گەلی کورد بریندار کرا !\nدواتر شۆڕشی کوردستان و رێبازی ئایینی؟!


Home›هەواڵ›ڕۆژهەڵاتی ناوەڕاست›هاوپەیمانی فەتح داوای هەڵوەشاندنەوەی هەڵبژاردنەکانی عێراق دەکات\nمەحمود رەبیعی، وتەبێژی بزووتنەوەی حقوق، سەر بە میلیشیای عەسائیب ئەهلولحەق لە لێدوانێکی رۆژنامەوانیدا رایگەیاند، هاوپەیمانی فەتح داوایەكی یاسایی پێشكەش بە دادگای باڵای فیدراڵی كردووە، بۆ هەڵوەشاندنەوەی هەڵبژاردنی 10ی تشرینی یەکەم.\nرەبیعی، وتیشی: “بەڵگەی هونەری و یاسایی لەگەڵ داواکارییەکەدا هاوپێچکراوە، هەروەها داواشکراوە تا یەكلاییكردنەوەی داواكەیان، راگەیاندنی ئەنجامی كۆتایی دوابخرێت”.\nلە 10/10/2021، هەڵبژاردن بۆ خولی پێنجەمی پەرلەمانی عێراق بەڕێوەچوو، دوای راگەیاندنی ئەنجامەکان چەند لایەنێک ناڕازیبوونی خۆیان راگەیاند و خۆپیشاندانیان دەستپێکرد. کە چەند جارێک خۆپیشاندانەکان بوونەتە هۆی پشێوی نانەوە. تا ئێستا لایەنگرانی فەتح و چەکدارانی حەشدی شەعبی، لەسەر خۆپیشاندان و مانگرتنی بەردەم ناوچەی سەوزی بەغدا بەردەوامن.\nئاسايشی نيشتمانی عێراق بەياننامەيەکی بڵاوکردەوە


کوردیپێدیا - بەختە باران\n📕 بەختە باران | پۆل: پەڕتووکخانە | زمانی بابەت: 🏳 کوردیی ناوەڕاست\nناونیشانی پەڕتووک: بەختە باران\nبابەت: ڕۆمانی تەلەفیزیۆنی - سیناریۆی دراما\nنووسین و سیناریۆی: ئەحمەد ڕەزائەحمەد ڕەزا\nدەرهێنەر: نیاز لەتیف حەسەننیاز لەتیف حەسەن\n🔗 خوێندنەوە / داونلۆدکردنی پەڕتووکی: بەختە باران\n📥 ژمارەی داونلۆد: 114 جار\n#ئەحمەد ڕەزا | #نیاز لەتیف حەسەن |\n 👪 تۆڕی کۆمەڵایەتی | 🏳 کوردیی ناوەڕاست | کتێبخانەی PDF\n1. 👁 ئەحمەد ڕەزا\n2. 👁 نیاز لەتیف حەسەن\n➕ ئەم بابەتە لەلایەن: (رۆژگار کەرکوکی)ەوە لە: Mar 9 2022 4:29PM تۆمارکراوە\n👌 ئەم بابەتە لەلایەن: (هاوڕێ باخەوان)ەوە لە: Mar 9 2022 8:03PM پێداچوونەوەی بۆکراوە و ئازادکراوە\n✍ ئەم بابەتە بۆ دواجار لەلایەن: (رۆژگار کەرکوکی)ەوە لە: Mar 9 2022 4:47PM باشترکراوە\n📷 فایلی وێنە 1.0.1 50 KB Mar 9 2022 4:35PM رۆژگار کەرکوکی\n📕 فایلی PDF 1.0.1 12 MB 2,327 Mar 9 2022 4:35PM رۆژگار کەرکوکی


ئەمریکا ئەگەرى هێرشى ئێران لە عێراق ئاشکرادەکات\n’’گواستنەوەى موشەکى باليستى’’\n2020.12.31 - 14:33\nبەرپرسێکى وەزارەتى بەرگرى ئەمریکا (پنتاگۆن) رایگەیاند، زانیارییە هەواڵگرییەکان ئاماژە بە ئەگەرى هێرشى ئێران و میلیشیاکانى دەکەن لە عێراق بۆ هێرشکردنە سەر هێزەکانى ئەمریکا لەناوچەکە.\nبەرپرسەکە کە ناوى نەهێنراوە لە لێدوانێکیدا بۆ کەناڵى "CNN" ى ئەمریکى (31ى کانوونى یەکەمى 2020) کە "ناس کورد" بەدواداچوونى بۆ کردووە رایگەیاندووە، ئێران موشەکى بالیستى مەودا کورتى گواستووەتەوە بۆ عێراق، ئەوەش ئەمریکاى هانداوە هێزى زیاتر بڵاوەپێبکات.\nباسى لەوەشکردووە، ئاستى هەڕەشەى ئێستا لە ئێران زۆر زیاتر جێگەى نیگەرانییە لەو کاتەوە کە قاسم سولەیمانى کوژراوە.\nلەگەڵ نزیکبوونەوەى ساڵیادى کوشتنى قاسم سولەیمانى لەلایەن ئێرانەوە، ئێران هەڕەشەکانى بۆ سەر ئەمریکا زیاتر کردووە و جەخت لە تۆڵەکردنەوە دەکاتەوە.\nبەپێى هەواڵى ئاژانسە فەرمییەکانى ئێران (پێنجشەممە، 31ى کانوونى یەکەمى 2020) کە "ناس کورد" بەدواداچوونى بۆ کردووە، ئیسماعیل قائانیى فەرماندەى فەیلەقى قودس لەکۆبوونەوەیەکى داخراوى پەرلەماندا جەختى لەسەر ئەوە کردووەتەوە کە فەیلەقى قودسى ئێرانى شوێنپێى هەموو ئەو بەرپرسە ئەمەریکییانە هەڵدەگرێت کە بەشداریان لەپلانى کوشتنى قاسمى سولەیمانیدا کردووە تەنانەت تا دواى کۆتایهاتنى ویلایەتەکەى ترەمپیش.\nباس لەوەش کراوە، قائانیى بەتۆمەتى بەشداریکردن لەکوشتنى قاسمى سولەیمانى لەوتەکانیدا هەڕەشەى کوشتنى لەهەریەکە لەدۆناڵد ترەمپ و بەرپرسانى ترى ئەمەریکا لەوانە وەزیرى دەرەوە و بەرگرى و سەرۆکى دەزگاى هەواڵگرى، کردووە.\nحکومەتی عێراق بۆ بڕیارەکەى ئەمریکا: قبوڵی ناکەین\n2021.01.09 - 15:34\nئەمریکا سزاى بەسەر سەرۆکى دەستەى حەشدى شەعبیدا سەپاند\n2021.01.08 - 19:16\nئەمریکا و ئێران چەک و هێزی خۆیان نیشانی یەکتر دەدەن وەک هەڕەشە\n2021.01.08 - 13:44\nئەمریکا پارەیەکی زۆری بۆ هاوکاری ئێزدییەکانی تەرخان کرد\n2021.01.08 - 08:52\nپێشبینییەکان بۆ ئەگەرى باران بارین\n2020.12.29 - 10:47\nدزەپێکردنى نوسراوێکى نهێنى دەزگاى هەواڵگرى عێراق ’ئەگەرى هێرش دژى ئەمریکا لەعێراق’\n2020.12.24 - 14:31\n’’رێگرى لە ترەمپ دەکرێت’’ بۆ ئەنجامدانى هێرشى ئەتۆمى\n2021.01.08 - 21:47\nوردەکاریی هێرشى موشەکى بۆ سەر ناوچەى سەوزى بەغدا\n2020.12.20 - 21:36


وڵاتانی دراوسێ عیراق بێ ئاو ده‌كه‌ن PUKmedia یەکێتیی نیشتمانیی کوردستان\nوڵاتانی دراوسێ عیراق بێ ئاو ده‌كه‌ن\nعیراق 07:52 PM - 2021-09-19\nبه‌رێوه‌به‌ری گشتی به‌نداوه‌كانی هه‌رێمی كوردستان رایده‌گه‌یه‌نێت، وڵاتانی دراوسێ پابه‌ندی رێكه‌وتنه نێوده‌وڵه‌تی و ئیقلیمیه‌كان تایبه‌ت به ئاو نابن و راشیده‌گه‌یه‌نێت بۆ چاره‌سه‌كردنی قه‌یرانی ئاو سه‌ره‌تا پێویسته عیراق چاكسازی له رووی به‌فیڕۆدان و ئیداره‌دانی ئاو بكرێت، دواتر هه‌وڵ له‌گه‌ڵ وڵاتان بدرێت.\nئه‌كره‌م ئه‌حمه‌د به‌ڕێوه‌به‌ری گشتی به‌نداوه‌كان له هه‌رێمی كوردستان به PUKmedia ی راگه‌یاند: به‌مه‌به‌ستی چاره‌سه‌ركردنی قه‌یرانی ئاو له‌رابردوو چه‌ندین هه‌وڵی جددی له‌گه‌ڵ وڵاتانی دراوسێ دراوه، بۆ ئه‌وه‌ی به‌شه ئاوی عیراق بدرێت، كه‌چی ئه‌و وڵاتانه پابه‌ند رێكه‌تنه نێودوڵه‌تی و ئیقلیمیه‌كان نابن .\nوتیشی: له‌گه‌ڵ ئه‌وه‌ی چه‌ندین كۆڕبه‌ندو كۆنفرانس بۆ چاره‌سه‌ركردنی ئه‌و كێشه‌یه له‌به‌غدا ئه‌نجامدراوه ، به‌ڵام ئه‌نجامێكی ئه‌و تۆی نه‌بووه، بۆیه ئێمه پێمانوایه ئه‌و جۆره‌هه‌وڵانه كێشه‌ی ئاو له عیراق چاره‌سه‌رناكات و ناتوانێ كۆتایی به‌قه‌یرانی ئاو بهێندرێت، به‌ڵكو پێویسته هه‌نگاوه‌كانی له‌ناوخۆ ده‌ستپێبكات.


پیاو و ژنێك له‌کاتی ئه‌نجامدانی سێکسدا بوون به ژێر شه‌مه‌نده‌فه‌ره‌وه\nموضوع: پیاو و ژنێك له‌کاتی ئه‌نجامدانی سێکسدا بوون به ژێر شه‌مه‌نده‌فه‌ره‌وه الثلاثاء 17 نوفمبر 2009, 3:33 pm\nپیاو و ژنێك خۆیان بۆ نه‌گیراوه، تا بچنه شوێنکی گونجاو سێکسی خۆیان بکه‌ن، هه‌ربۆیه له‌سه‌ر هێڵی شه‌مه‌نده‌فه‌ر تێکه‌ڵی یه‌کتر ده‌بن و گوێ به هۆڕنی شه‌مه‌نده‌فه‌ر ناده‌ن و له‌سه‌ر سێکسی خۆیان به‌رده‌وام ده‌بن و دواتر ده‌بنه قوربانی ئه‌و سێکسه خێرایه.\nئه‌م ڕووداوه‌ش له نزیك "Mpumalanga"ی له باشووری ئه‌فریقیا ڕوویداوه. هه‌روه‌ك "Abie Khoabane"، وته‌بێژی پۆلیس، له لێدوانێکی بۆ ڕۆژنامه‌ی "Sowetan"دا ڕایگه‌یاندووه، ئه‌و پیاو و ژنه هیچ گرنگییه‌کیان به هۆڕنی شه‌مه‌نده‌فه‌ر نه‌داوه و له‌سه‌ر ئه‌نجامدانی سێکسی خۆیان به‌رده‌وامبوون.\nوێستگه‌ی داخراوی شه‌مه‌نده‌فه‌ری نزیك "Kinross" به‌یه‌كێك له مه‌ڵبه‌نده‌کانی سۆزانییه‌کان داده‌نرێت.\nپیاوه‌که ده‌ستبه‌جێ له شوێنی ڕووداودا گیانی ده‌رچوو، به‌ڵام ژنه‌که دوای گواستنه‌وه‌ی بۆ نه‌خۆشخانه به‌هۆی سه‌ختی برینه‌وه گیانی له‌ده‌ستداوه.\nبه‌پێی ڕۆژنامه‌ی "Sowetan" پیاو و ژن تا کاژمێر دووی سه‌رله‌به‌یانی له یه‌كێك له باڕه‌کاندا مه‌یان خواردۆته‌وه\nموضوع: رد: پیاو و ژنێك له‌کاتی ئه‌نجامدانی سێکسدا بوون به ژێر شه‌مه‌نده‌فه‌ره‌وه الإثنين 23 نوفمبر 2009, 4:25 am


زایینی: ٠٦-٠٤-٢٠١٥ - هەتاوی: ١٣٩٤/٠١/١٧ - ١٠:٠٧ تاران قه‌باره‌ی فۆنت:\nدوای زیاتر لە ١٨ مانگ لە دانووستانەکان و وتووێژی نێوان وڵاتانی ئورووپایی ویلایەتە یەکگرتووەکانی ئامریکا و ئێران، سەرئەنجام گەیشتنە رێکەوتنێکی سمبولیک لەسەر راگرتنی پیتاندنی ئوورانیۆم، بۆ بەکارهێنانی بۆمب و مووشەکی دوورهاوێژی ئەتۆمی. ئەگەر دەڵێم سمبولیک رەنگە ئەوەندەی لەهەر دوو رووی خەسارناسی و بەرژەوەندخوازی لێکی بدەینەوە، لە رووی خەسارناسییەوە، هەر دوو یاریکەری مەیدانەکە هیچ کامیان، خۆیان بە خەسار لێکراو نابینن، بەڵکوو، بە پێچەوانەوە، خۆییان بە براوەی بازیەکە دەبینن.\nئەگەر دەڕوانینە ناورۆکی رێکەوتنەکە لە رووی کوورت و درێژماوەیی ، هەر دوو لایەنی دانوستانکار، بەم جۆرە رێکەوتنە هەم نەفەسێکی درێژتریان دا بە یەکتری و هەم کات و فرسەتێکی زیاتریان بە ئاراستەی یاریکردنی پاراستنی بەرژەوەندیە درێژماوەکانی یەکتر دا. ئەگەرچی هێشتا کاتی زۆر بە بریەوە ماوە کە بتوانین تەواوی پێشبینییەکان ئاراستەیەکی تا رادەیەک دروست بەخۆیەوە بگرێ، بەڵام هەندێک هێما و واقعیەت، کە هەڵینجاوی دۆخی ناوچە و هەلوومەرجە نێوخۆی و نێونەتەوەییەکانن ، پێمان دەڵیت، سازش لە پێناوی سازش بۆ رێکەوتن، لە پێناوی خولقاندنی کەش‌وهەوایەکی نامووساعدی ناوچەیی دەتوانێت مسۆگەری بەرژەوەندیە سیاسی و ئابووری، هەر دوو لایەنی پەیوەندیدار بکات. بۆچی ئەم رێکەوتنە لەم کات و ساتەدا؟ بۆچی خولقاندنی کەش‌وهەوایەکی نامووساعد؟\nئێران بە نیسبەت ئەوەیکە بتوانێ لە هاوکێشە ناوچەیەکاندا خەونی سوڵتان سەلیمی سەفەووی، لە بەرفەراوان‌کردنی قەڵەم‌ڕەوی خۆیدا، دەور بگێرێ، پێویستی بە هەندێک سازشی ناوچەیی و دەستێوەردان لە هەندێک ناوچەی مناسب، لە رووی بوونی کەمایەسیەکی هاومەزهەبی خۆی هەیە، بۆ ئەوەی بتوانێ زیاتر و باشتر گەرای شیعەگەری خۆی بچێنێ و ئاوی مەنگی، دانیشتوانی ئەو وڵاتانەی کە رێژەیەکی گەرچی کەمیش بێت لە شیعە مەزهەب ببزوێنێ و بە شەپۆلی خات‌وخۆی سواری شەپۆلەکانی بێت و بە هەر ئاراستەیەکدا ویستی بی بات. بۆ ئەم کارەش پێویستی بە هەندێک رێکاری یاسایی و دەستکراوەیی جوغڕافیایی و ژێۆپۆلیتیکی هەیە، بۆ بەدیهێنانی ئاوات و ئامانجەکانی.\nئێران بەم حاڵەوە بێ رێکەوتن نەیدەتوانی بەپێی پێویست سواری ئەسپی خەونی سەرکەشی خۆی بێت و لە ئەو جێگایانەی بە پێی پێویست کە بیهەوێت، دەستێوەردان بکات و بارگە و بنەی خۆی قایم بکات. بۆ ئەوەش پێویستی بە رێکەوتن و بژاردەی جۆراوجۆر هەبوو، وەک باشترکردنی سەر و سیمای ئابووری خۆی و هاوردەکردنی پێداویستیە لۆجیستیکی و ئەوەلیەکانی لە دەرەوەی وڵات و باشترکردنی باری گوزەرانی دانیشتوانی خۆی، کە بە هۆکاری مەداومی گەمارۆ یەک لە دوای یەکەکانی کۆمەڵگای نێونەتەوەیی تووشی فەزایەکی ماڵ وێرانکەری هەمەلایەنە بوو. بۆ ئەم رێکەوتنەش، ئەگەر لە رووی دوورمەودای و دووربینی سیاسییەوە شرۆڤەی بکەیین، ئێران براوەی کاتی و دۆراوی کۆتاییە، هەموو سیناریۆ و ستراتیژە دوورمەوداکانی، ستراتیژی غەرب دەبێت و بەرژەوەندیە درێژ مەوداکانی وڵاتانی ئورووپایی و رۆژئاوایین لە ناوچەی رۆژهەڵاتی ناڤین و وڵاتانی کەنداو و ئاسیای ناوەڕاست و وڵاتانی سەر دەریاری خەلیجی فارس.\nوڵاتانی رۆژئاوایی و لە سەروی هەموویانەوە ویلایەتە یەکگرتووەکانی ئامریکا و ئورووپاییەکان، لە گەرمی و هەرچی گەرم‌کردنی تەنووری ناکۆکی و دووبەرەکیەکانی نێوان شیعە و سوونە پێوستیان، بە ئەکتۆر و یاریکەری باش و هاوکێش هەیە بتوانێت یاری و تەنوورەکە هەرچی باشتر و داغتر بکات و نەهێڵێت گروکڵپەی تەنوورەکە کز و دامرکێتەوە. بۆ ئەوەش وڵاتانی ١+٥ پێویستیان بە هەندێک سەراعی تووندی مەزهەبی هەیە، تا بتوانن گۆمەکە زیاتر بشڵەقێنن و خۆیان هەم وەک تەماشاچی و هەمیش وەک فرۆشیاری سەرەکی چەک و تەقەمەنیەکانیان کە ساڵانێکی زۆرە لە ئەنبارەکانیان ژەنگی هەڵێناوە بفرۆشن و لە هەمان کاتدا وەک دوو رووی دراوێک، لەگەڵ هەرێک لە شیعە و سوونە ژێربەژێر مامەڵەی سیاسی و ئابووری خۆیان درێژە پێ بدەن. بۆ ئەم گەمەیەش پێویستیان بە وڵاتێکی وەک ئێران هەبووە و هەیە بۆ هەرچی زیاتر خۆش‌کردنی گەمەکە و بە گژ دادانی شیعە و سوونە. هەڵگیرسانی دووکەڵی شەڕێکی دوور مەودای مەزهەبی، بێجگە لەوەی چڕ کردنەوەی ناکۆکییەکی درێژ ماوە لە دوای خۆی بەجێ دەهێڵێت و دوو لایەنی مەزهەبی لە دوو بەرەی دژبەێک رادەگرێ، بەڵام دڵنیایی و مسۆگەری بەرژەوەندیەکانی غەرب و ئورووپای بە دوای خۆیدا دێنێتە ئاراوە.\nبۆ وڵاتانی ١+٥ ئەم جۆرە لە ریکەوتن و خۆ شەل کردن، لە هەمان کاتدا چاودێرێکی چڕوپڕ بە سەر تەواوی رئاکتۆرەکانی بەرهەم‌هێنانی ئوورانیۆم، گوورزێکی نەرم و لە عینی حاڵدا کاریگەر بەسەر پەیکەری دەسەڵاتی کۆماری ئیسلامیەوە دەمێنێت و وەک مۆتەکەێک سەر شان‌وپیلی دەگرێت و دەست لە بینەقاقی بەرنادات. ١+٥ بە ئەم رێکەوتنە گڵۆڵەی چاودێری یاسایی و دابینی مەشروعیەتی نێونەتەوەیی‌یان بۆ خۆیان دابین کرد و بوون بە هێزیکی کارای چاودیری کۆی سیستمی ئێران و لە عینی حاڵدا، رێگا بە سەر کێشەکانی ئێران دەدەن لە هەندێک مەوازنی نێو خۆی و دەرەوەی سنوورەکانی، تا حەدێک خۆی بنوێنێ. بەڵام بە ئەو گووریسەی کە لە ملیان کردوە هەر کاتێ بیان هەوێت شەلی دەکەن و هەر کاتێک بیان هەوێت مەلی بۆ لە شەتەک دەدەن.\nئەم رێکەوتنە مەرگی تەدریجی و پلە بە پلەی کۆماری ئیسلامی بە دوای خۆیدا دێنێت، لە درێژە خایەندا.\nکۆی یاری و رێکەوتنەکان و رەمبازێنی هەر دوو لایەنی پەیوەندیدار بە مەسەلەی ناوکیەوە، لە جەوهەردا باوەڕیان بە یەکتری نییە و بە هۆی هاتنەئارای ئەم هەلومەرجە تازەیەوە، هەر لایەنێک لە لایەنەکان بۆ دەستکەوتی ئابووری زیاتر و هژمۆنی دەسەڵاتخوازی خۆی سازش دەکات لە پێناوی جێگیر کردنی. ئەگەر بە کوورتی بیبڕینەوە، خەونی دیتراوی کۆماری ئیسلامی، هەم غەرب و هەم ئورووپاییەکان پێیدەزانن و هەمیش، ئەم فرسەتە، فرسەتێکی باشە بۆ ١+٥ بۆ بووژاندنەوەی ئابووری خۆیان لەسەر حیسابی ئەم هاوکێشە سیاسی و ئیقلیمی و ناوچەییە، کە ئەمڕۆ لە گۆڕێدایە. ئێران ١ + ٥ لای من وەک دووسەری دارێک وان کە چۆن هەردوو سەری دارەکە بەرێک ناکەوون، ئەوانێش مەودای بیرو تێڕوانین و تێفکرینیان هەریەکە و بەلاێکدا چووە.


نهێنیی ڕەنگە سوورەکەی ئاسمانی تابلۆی قیژە لای گەردوونناسەکانە\nیەکێك لە شاکارەکانی دونیای نیگارکێشی، تابلۆی "قیژە"ی هونەرمەندی نەرویجی "ئێدوارد مونک - Edvard Munch"ە، کە لە ساڵی 1893 کێشاویەتی و هەتا ئەمڕۆش ناوبانگی خۆی پاراستووە و لە زۆر بواردا خەڵکی دەچنەوە سەری، ئەمەش بەهۆی ئەو دیوە دەروونیەی لە تابلۆکەدایە.\nلە تابلۆکەدا ئاسمانێکی سوور و ئاگرین دەبینین، لەگەڵ دەریایەکی شین و ڕەشباو، بەلەبەرچاوگرتنی کاتی کێشانی وێنەکە، گەردوونناسان بەدوای ئەو پرسیارەدا چوون، ئایا سوورکردنی ڕەنگی ئاسمان هەڵقوڵاوی خەیاڵی "ئێدوارد مونك"ە؟ یاخود هۆیەکی تر لەپشتیەوە خۆی حەشارداوە؟\n"دۆناڵد ئۆڵسۆن - Donald Olson" فیزیاناس و گەردوونناس و پڕۆفیسۆر لە زانکۆی "تێکساس" لە ویلایەتە یەکگرتووەکانی ئەمریکا یەکەمین کەسە بەدواداچوونی بۆ ئەم پرسە کردبێت، لە ئەنجامدا بە گوێرەی توێژینەوەکانی خۆی و گرووپەکەی، تەقینەوە و هەڵچوونی بورکان بووەتە هۆی درووستبوونی ئەو ڕەنگە سوورە.\nبەڵام چ بوورکانێک توانیویەتی ئەو شاکارە هونەرییە بە "مونک" ببەخشێت؟\nبەلەبەرچاوگرتنی کاتی کێشانی تابلۆکە، تەقینەوە و هەڵچوونی بورکانی "کراکاتۆ - Krakatoa" کە دەکەوێتە نێوان هەردوو دورگەی "جاڤا" و "سومەترا" لە وڵاتی ئیندۆنیزیا، کە بە پێی تۆمارە مێژووییەکان ئەو بورکانە لە ساڵی 1883 تەقیوەتەوە و بووەتە هۆی لەناوچوونی 3 دورگە و هەڵکشانی زریانی "تسۆنامی"ی بە بەرزیی زیاتر لە 30 مەتر و کوشتنی زیاتر لە 36000 کەس.\nبەدواداچوونی گرووپەکەی "ئۆڵسۆن" ئەوەیان خستووەتە ڕوو، خۆڵەمێشی ئەو بورکانە لە باشووری ئاسیاوە توانیویەتی بۆ ماوەی چەند ساڵێك بمێنێتەوە و بگاتە ئەوروپا و لە ساڵی 1893 ئەو دیمەنە بە "ئێدوارد مونک" نیشان بدات، ئەگەر بگەڕێینەوە بۆ یاداشتەکانی نیگارکێشەکە، ئەم ڕاستییەمان زیاتر بۆ ئاشکرا دەبێت، وەکو خۆیان نووسیویانە: "لەناکاو ئاسمان سوور و خوێنین داگەڕا، لە شوێنی خۆم واقوڕ بووم و خۆم بەسەر پەرژینەکەدا لارکردەوە و دیم ئاسمانی خوێنین بەسەر تەنگەبەری ئاوی و شارەکەدا بڵێسە دەدا.\nساڵ پێشتر - Sep 8 2017 5:14PM


"پاش تۆمەتباركردنی لەلایەن گەورەترین رۆژنامەی فینلەنداوە"\nرەغد سەددام حسێن: عوبەیدی نوێنەری خیزانەكەمان ناكات و نوێنەریشمان نیە\n- 12/9/2019 10:56:00 PM 3720 جار خوێندراوەتەوە\nكچی سەرۆكی پێشوی رژێمی بەعس، رایگەیاند "سەعد عوبەیدی نێوەندگیری ئێمە نیە و نوێنەری خیزانەكەشمان نیە".\nرەغد سەددام، كچی سەددام حسێن، سەرۆكی پێشوی رژێمی بەعس لە هەژماری تایبەتی خۆی لە تۆڕی كۆمەڵایەتی تویتەر هاوپیچ لەگەڵ وێنەیەكی سەعد ئەلعوبەیدی، كە هاوسەری كچی خوشكێكی سەددام-ە و ساڵی 2003 لە عێراق چوەتە دەرەوە نوسیویەتی "ئەم پیاوە نێوەندگیری ئێمە نیە و نوێنەری خیزانەكەشمان ناكات".\nئەوەش پاش بڵاوكراوەیەكی رۆژنامەی هیلنسكی دێت، كە گەورەترین رۆژنامەی ئەو وڵاتەیە و لە لێكۆلینەوەیەكی بنكۆڵكاریدا هەینی رابردود رایگەیاندبو "بازرگانێكی فینلەندی هەوڵیداوە لەرێگەی ئەفسەرێكی پێشوی عێراقیەوە ئەو پەنابەرانەی عێراق بگێڕێتەوە بۆ وڵاتی خۆیان كە بەزۆر ناچاركراون وڵات جێبهێڵن".\nپاش بەداوداچونی راپۆرتەكەش، دەركەوتوە كە ئەو كەسایەتیانەی كاریان بۆ پرۆژەكەی عوبەیدی و ئەو بازرگانە فینلەندیە كردوە لە گەندەڵی تێوەگلاون و دواتر باڵیۆزی عێراق لەو وڵاتە توانیویەتی رێگری لەو كارە بكات، ئەوەش بوەتە هۆی دەنگۆیەكی زۆر لە فینلەندا.\nساڵی 2003 سەعد عوبەیدی زاوای سەددام حسێن لەگەل خێزانەكەی و حەوت منداڵیدا بەرەو ئوردن و پاشان ئەڵمانیا چونە دەرەوەی وڵات و لەوێ نیشتەجێبون، لە ئێستاشدا عوبەیدی لەنێوان هەریەك لە وڵاتانی ئەڵمانیا و فینلەندا هاتوچۆدەكات.


چارەسەری كێشەی برسێتی بە رووەك\nبۆچوون / بیروڕا :: 12/01/2017\nنووسینی: باربرا یونمبیگ*\nشێوازی خورادنمان لەم جیهانی پیشەسازیەماندا نا تەندروست و نا دادپەروەرانەیە و لەهەمانكاتیشدا بەردەوام نابێت، چونكە ئەو بڕە زۆرە گۆشتەی كە بەكاریدێنین، لە سایەی بارودۆخێكی ژینگەیی و ئەخلاقی و كۆمەڵایتیی وادا بەرهەمدەهێنرێت كە جێی گومانە. هەروەها ئەو نموونە پیشەسازیەمان كە لە بەرهەمهێنانی گۆشتدا بەكاریدێنین، هەناردە دەكرێت بۆ وڵاتانی باشور-بەتایبەت هند و چین- لەوێیش بەكارهێنانی گۆشت لەنێو چینی نێوەندی گەشەكردووی ئەو وڵاتانەدا زیاد دەكات.\nئەو بڕە گۆشتەی كە ساڵانە لەسەر ئاستی جیهاندا هەناردە دەكرێت بە 300 ملیۆن تەن دەخەمڵێنرێت. مەزەندەكانی رێكخراوی نەتەوەیەكگرتووەكان بۆخۆراك و كشتوكاڵ-یش ئاماژە بەوە دەكەن كە هەناردەی ساڵانەی گۆشت هەتا ساڵی 2050 لە 455 ملیۆن تەن تێدەپەڕێت ئەگەر بێتوو داواكاریی لەسەر گۆشت بەم شێوەیەی ئێستا لەزیادبووندابێت. نایشتوانرێت ئەم بڕە زۆرەی گۆشت بەرهەمبهێنرێت تەنیا لە رێی پیشەسازیەوە نەبێت و هەروەها بە تێچوونێكی ئێجگار زۆری كۆمەڵایەتی و سیاسی و ژینگەیی نەبێت.\nبەرهەمهێنانی گۆشت تا ئەوپەڕی خراپ بەكارهێنانی زەویوزاری كشتوكاڵییە، چونكە خۆراكی ئاژەڵ پێویستی بە دابینكردنی بڕێكی زۆر خۆراكی رووەكی هەیە كە زۆر زیاترە لەو بڕەی پێویستمانە بۆ خۆراكی خۆمان لەڕێی سیستمی خۆراكە رووەكیەكانەوە. بۆ نموونە، یەك كیلۆگرام لە گۆشتی مریشك پێویستی بە 1 كیلۆ و 6 گرام ئالیكی ئاژەڵی هەیە، هەروەها یەك كیلۆگرام گۆشتی بەراز پێویستی بە 3 كیلۆگرام و یەك كیلۆگرام گۆشتی مانگا پێویسی بە هەشت كیلۆگرام ئالیك هەیە. ئەمەیش وادەكات كە جوتیار و خاوەن كێڵگەكان لەگەڵ بەرهەمهێنەرانی ئالیكی ئاژەڵدا بكەونە ركابەرییەكی توندەوە لەسەر زەوییە كشتوكاڵیەكان.\nلە هەمانكاتدا، بەرهەمهێنانی سۆیا(جۆرێكی پاقلەمەنییە-كە گرنگترین دانەوێڵەی ئالیكی ئاژەڵە لەسەر ئاستی جیهان-) زیادیكردووە لە 130 ملیۆن تەن لە ساڵی 1996 ەوە بۆ 270 ملیۆن تەن لە ساڵی 2015 دا و رێژەی 80% ی بەرهەمەكەیشی لە بەرهەمهێنانی گۆشتدا بەكاردەهێنرێت، بەتایبەت لە چین (70 ملیۆن تەن) و لە ئەوروپایش (31 ملیۆن تەن). ئەم زۆربوونی چاندنەی سۆیا وەك ئەنجامێكی زۆربوونی داواكاریی لەسەر گۆشت، دەبێتە هۆی زیادبوونی بەهای زەویی كشتوكاڵی. دەرەنجامی ئەمەیش ئەو زەوییانەی كە لەلایەن خەڵكییەوە بەشێوەیەكی گشتی بەكاردەهێنرێن، دەگۆڕدرێن بۆ زەویی تایبەت لە وڵاتانی باشوردا، هەروەها دارستانە باراناوەكان لەناودەبرێن و دەكرێن بە رووبەری تەختكراوی شیاو بۆ كشتوكاڵ، ئەمە بێجگە لەوەی كە كۆمپانیا نێودەوڵەتیەكانی بواری بازرگانیی كشتوكاڵی دەستدەگرن بەسەر ئەو زەویوزارانەدا كە سەرچاوەی بژێویی رۆژانەی سێیەكی دانیشتوانی جیهانن.\nبەرهەمهێنانی ئالیكی ئاژەڵ و چاندنی چڕی زەویوزارە كشتوكاڵیەكان، تەنیا هەر پێویستیان بە تێكدانی سیستمەكانی ژینگە و سنوورداركردنی جۆراوجۆریەتی ژینگە نییە و بەس، بەڵكو كاریگەرییان لەسەر گۆڕانی كەشوهەوایش هەیە. چونكە سیستمی كشتوكاڵی پیشەسازیی نزیكەی 14% ی غازە گەرمەكان لەسەر ئاستی جیهاندا دەردەدات، بە بڵاوبوونەوەی ئەو غازانەیشەوە كە پەیوەندیی ناڕاستەخۆیان هەیە بە لەناوبردنی دارستانەكانەوە، هەروەها ئەو بڵاوبوونەوانەی كە پەیوەندییان بە بەرهەمهێنانی پەیینە كشتوكاڵیەكانەوە هەیە، ئەمانەیش لایخۆیانەوە رێژەكە زیاد دەكەن بۆ 24% ، ئەمە بێجگە لەوەی كە زۆر بەكارهێنانی پەیین و رشێنەرە قڕكەرەكانی مێروو دەبنە هۆی پیسبوونی ئاوی ژێر زەوی و تێكدانی جۆراوجۆریی بایۆلۆجی و رووتانەوەی خاك. هەر بۆ زانیارییش، 99% ی بەروبوومەكانی سۆیا لە جیهاندا ئەو بەروبوومانەن كە لەڕووی رەچەڵەك و بنەچەوە چاككراون و بەردەوام بە رشێنەرە قڕكەرەكانی مێروو چاك دەكرێن.\nلە ئێستا بەدواوە ناتوانین بارقورسییە دەرەكیەكانی ئەم سیستمە پشتگوێ بخەین. بۆیە ئەگەر بەڕاستی دەمانەوێت چارەسەری كێشەی گۆڕانی كەشوهەوا بكەین و بەمافی هەموو كەسێكی بزانین كە خۆراكی پێویست و ئاسایشی خۆراكی هەبێت، پێویستە لەسەرمان ئەو گریمانەیە بەتاڵ بكەینەوە كە لەسەر سیستمی كشتوكاڵیی پیشەسازی، نەخوازە خودی گۆشتیش، وەستاوە و بەلایەوە سیستمێكی پێویستە بۆ خۆراكدانی دانیشتوانی جیهان. ئەم گریمانەیە بەهیچ جۆرێك راست نییە چونكە ئەوەتا مەزەندەكانی بەرنامەی نەتەوە یەكگرتووەكان بۆ ژینگە، ئاماژە بەوە دەدەن كە هەتا ساڵی 2050 ناچاری ئەوە دەبین كە زەوییەكی نزیكەی هێندەی رووبەری بەرازیل و رووبەری هند بگۆڕین بۆ ئەوەی وەك زەویی كشتوكاڵی بەكاریبێنین ئەگەر بەهەمان ئاراستەی بەكارهێنانی ئێستای خۆراك بڕۆین. بەڵام ئەگەر دانیشتوانی زەوی تا ئەوكاتە، كە پێشبینی دەكرێت تا ئەوكاتە ژمارەیان بگاتە 9 ملیار و 600 ملیۆن كەس، سیستمێكی خۆراكیی رووەكی پەیڕەو بكەن، ئەوا دەتوانین دەستبەرداری ئەو جۆرە زۆر و فراوانەی بەرهەمهێنانی گۆشت ببین و خۆراكی هەموو ئەو خەڵكە دابین بكەین بێ ئەوەی پێویستمان بە زەویی دیكەی كشتوكاڵی ببێت.\nبەلای خەڵكێكی زۆرەوە ركابەریكردن لەسەر زەوی/خاك، شەڕێكە لەپێناوی مانەوەدا. هەروەها هەل و دەرفەتی دەستكەوتنی زەوی، كە بەهۆی بەنایەكسانی دابەشكردنەوە نایەكسانیی دەستكەوت و داهاتیشی دروستكردووە، فاكتەرێكی یەكلاكەرەوەیە لە خەمڵاندنی نەهامەتیەكانی مرۆڤ لەڕووی خراپیی خۆراكەوە، چونكە 20% ی ئەو خێزانانەی كە رووبەڕووی برسێتی بوونەتەوە زەویوزاریان نییە و 50% ی ئەو كەسانەیش كە برسین لە جوتیارە بچوكەكانن.\nهەردەبێت زنجیرەیی بەرهەمهێنانی سیستمی كشتوكاڵی پیشەسازیی بگۆڕدرێت بە زنجیرەی بەرهەمهێنانێكی لامەركەزی و بەردەوامی ناوخۆیی. بەرپرسیارێتیی لەپێشینەیی مافەكانی گەلان لە دەستكەوتنی خواردن و خۆراك لەسەر حسابی بەرژەوەندییە تایبەتە ئابورییەكان، دەكەوێتە ئەستۆی حكومەتەكان و نابێت خەڵكی سەرچاوەكانی رزق و ئاسایشی خۆراكیان لەدەستبدەن بەرامبەر چنینەوەی سوود و قازانج لەلایەن كۆمپانیاكانی بازرگانیی كشتوكاڵییەوە.\nبۆئەوەیش كە نموونەیەكی كشتوكاڵیی وا بدۆزینەوە كە بەردەوامی بدات بە سەرچاوە ژینگەییەكان و دادوەریی كۆمەڵایەتی، دەتوانین سوود لە چوارچێوەی سیاسەتە پەیڕەوكراوەكانی ئێستا وەربگرین، وەك سیاسەتی هاوبەشی كشتوكاڵیی یەكێتی ئەوروپا. چونكە لە سایەی دۆخی ئێستای ئەو سیاسەتەدا بەرهەمهێنەرانی گۆشتی پیشەسازی سوودێكی زۆر وەردەگرن لەو یارمەتیانەی كە یەكێتی ئەوروپا پێشكەشی دەكات. دەیشكرێت دووبارە ئەو یارمەتیانە ئاراستە بكرێنەوە بەرەو وەبەرهێنان لە تۆڕی بەرهەمی نامەركەزیی بۆ گۆشت و دانەوێڵەیەكی وای پابەندبێت بەسیستمێكەوە كە زیاتر بەردەوام بێت و درێژە بكێشێت.\nئەمەیش وامانلێدەكات درك بەوە بكەین كە جێگرەوەی واقیعیانەی كشتوكاڵی پیشەسازیی هەیە. بۆ نموونە (زانستی ژینگەی كشتوكاڵی)-كە سیستمێكی پەیوەستە بە زانستە تەقلیدیەكان و مەعریفەی گەلە رەسەنەكانەوە كە نەوە دوای نەوە ماوەتەوە- زانستێكە دەتوانرێت بەئاسانی لەگەڵ بارودۆخی جوگرافیدا بگونجێنرێت و تەنانەت جۆڵس بریتی لە زانكۆی ئیسێكس ئەوەی دۆزیوەتەوە كە دەكرێت بەهۆی ئەم شێوازەی بەرهەمهێنانەوە بەروبوومی خەلەوخەرمان بەرێژەی 79% زیاد بكرێت.\nبەڵام بۆ جێبەجێكردنی ئەم گۆڕانكارییە، دەبێت حكومەتەكان دەرفەتی تەواو بڕەخسێنن بۆ ئەوەی هەموو كەسێك زەویوزار و ئاوی پاكژی خواردنەوەی بۆ دابین بكرێت. هەروەها حكومەتەكان پێویستیان بەوەیش هەیە كە چوارچێوەیەكی سیاسیی دابنێن بۆ پەرەپێدانی نموونەی یەكسان و دادپەروەریی كشتوكاڵی لە بواری ژینگەیی و كۆمەڵایەتیشەوە، ئەم كارەیش پێویسی بە دوورخستنەوەی سیستمی كشتوكاڵی پیشەسازیی هەیە.\nنابێت گوێ بەو ئاڵنگارییانە بدەین كە خۆیان دەبیننەوە لە خۆراكدانی هەموو كەسێكی ئەم جیهانە بەوەی گوایە كارێكە پێچەوانە و ناكۆكە لەگەڵ مەسەلەكانی پەیوەست بە دادوەپەروەریی كۆمەڵایەتی و داهاتووی هەسارەی زەوییەوە، چونكە كێشەكانی هەژاری و بەدخۆراكی و برسێتی كێشەگەلێكن كە دەگەڕێنەوە بۆ سیاسەتەكان، نەك دەرهاویشتەی كەمی سەرچاوەكان بن.\n* سەرۆكی جێبەجێكاری دامەزراوەی هاینریچ بۆڵ\nباربرا یونمبیگ:: 12/01/2017